‘Trending’ Di Youtube! Lagu Raya Aliff Syukri Teruk Dikecam Netizen

Usahawan sensasi, Datuk Seri Aliff Syukri mendapat kecaman ramai selepas memuatnaik video pendek lagu raya baru nyanyiannya yang telah dilancarkan di Youtube baru-baru ini.

Melalui video yang dimuatnaik di media sosial, Aliff Syukri dilihat sedang menyanyi dan diiringi beberapa orang penari yang sedang baring di sampingnya. Aliff Syukri turut menitipkan pesanan buat pihak yang suka mengecam agar tidak menonton video pendek lagu rayanya itu.

“Lagu kelepok raya dah keluar di Youtube Rusa Music. Yang suka kecam jangan tengok saya benci awakk”-Aliff Syukri

A post shared by Aliff syukri kamarzaman (@aliffsyukriterlajaklaris)

Di ruangan komen, rata-rata netizen mengecam lagu raya terbaharu Aliff Syukri yang mengambil inspirasi daripada tarian penyanyi antarabangsa, Britney Spears. Malah, ada yang menegur pemakaian penari yang dikatakan agak keterlaluan dan tidak bersesuaian dengan imej mereka yang mengenakan songkok dalam video tersebut.

“Lagu raya paling terkedi dan terpondan dalam sejarah Malaysia.”

“Minta Dato’ hormati baju melayu. Baju melayu ada falsafah dan dan sejarah nya yang tersendiri. Jangan rosakkan martabat baju melayu. Itu sejarah dulu jangan rosakkan dengan benda-benda tak senonoh.”

“Lepas dengar lagu raya ni saya rasa nak batalkan raya tahun ni. Sekian.”

“Dia tak kisah kena kecam. Sebab dia punya goal hampir tercapai no.1 trending. Tu strategi.”

Ketika artikel ini ditulis, video tersebut telah mendapat tontonan lebih 200,000 kali dan mendapat lebih 3,000 komen

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Lelaki Curi Telefon Baru Milik Adik Rita Sosilawati, Usahawan Kosmetik Tayang Wajah Pencuri

Tular di media sosial milik usahawan kosmetik Datin Rita Sosilawati, 37, baru ini di mana dia memuatnaik rakaman video kamera litar tertutup (CCTV) milik restorannya di Instagram.

Menerusi rakaman video yang dikongsikan, kelihatan seorang lelaki mengambil beg berisi yang terletak di atas kaunter pembayaran. Rita mendedahkan beg bungkusan yang diambil oleh lelaki berkenaan, mengandungi telefon pintar yang baru sahaja dibeli oleh adiknya.

Adik saya baru beli telefon dan letak atas meja yang saya tandakan dalam video. Kebetulan  saya dan adik-adik tengah moreh bersama-sama.

Ada satu pelanggan datang nak bungkus makanan dari restoran kami di ‘Wekspeyek Publika’ dan dalam perjalanan ke kaunter beliau nampak mencurigakan dan kelam-kabut. Dia terus mencapai beg kertas yang berisi telefon tersebut… Telefon tersebut masih baru dan masih dalam kotak lagi..

Ya Allah agak-agak nak buat kerja mencuri masa bulan puasa ni.. Nasib ada CCTV yang menunjukkan wajah beliau yang sangat jelas. Kepada pencuri tersebut insaflah. Adik saya telah pun membuat laporan polis.

Saya paling tak suka aibkan orang. Tapi bila melibatkan keluarga saya… Cubit peha kanan peha kiri terasa..” tulisnya

Muatnaik usahawan kosmetik ini mendapat perhatian selebriti, kenalan rapat dan orang ramai di media sosialnya. Masing-masing memberi komen mengecam tindakan pencuri tersebut melakukan perbuatan terkutuk itu dalam bulan mulia ini.

“OMG! Teruknya!” komen rakan kenalan dan selebriti

“Allahuakbar… Bulan puasa pun ada juga spesis macam ni”

“Allahuakbar.. Bulan-bulan puasa pun buat perangai gini”

“Bagus juga tayang mukanya, yang lain boleh berjaga-jaga.. Duduk dalam penjara baru tahu erti penyesalan” komen netizen

A post shared by Erni Dekritawati Yuliana (@rita_sosilawati)

Semoga pesalah insaf dan jadikan kejadian seperti ini pengajaran buat semua agar lebih berhati-hati.


Kes Amang Seksual Fizikal, Anak Penceramah Bebas Dakwa Bapa Difitnah!

Umum mengetahui baru-baru ini seorang penceramah bebas telah ditahan polis bagi siasatan kes amang seksual fizikal terhadap kanak-kanak perempuan yang juga anak rakannya di sebuah rumah bot di Hulu Terengganu.

Terkini menerusi hantaran di facebook, anak kepada penceramah bebas itu tampil menyatakan bahawa bapanya telah difitnah.

“Mohon Doa semua! Kami dah 3 hari di sini, belum habis dan belum berhenti, Tetiba dah keluar media? Hentikan fitnah jahat ini!”

Tambahnya lagi anak kepada penceramah yang dikenali sebagai Amin Farhan yang menjadi peguam mewakili bapanya turut menitipkan doa agar pelaku dan semua yang bersubahat diberi hidayah.

“Semoga pelaku dan semua yang bersubahat diberi hidayah dan bertaubat. Tindakan akan diambil. Saya anak Abah. Saya peguam Abah!”

Dipetik dari laporan Harian Metro, Ketua Jabatan Jenayah Terengganu Asisten Komisioner Suffian Sulaiman memberitahu bahawa kejadian itu dipercayai berlaku Mac lalu ketika mangsa berusia lima tahun menyertai keluarganya yang menyertai program yang diadakan di rumah suspek tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Yakin Dengan Bakat Saya!”- Kelly Azman Perkenal Single Terbaharu ‘Nikmat Di Hari Raya’

Selebriti serba boleh, Kelly Azman kini muncul dengan single terbaharu berjudul Nikmat Di Hari Raya, duet bersama Ismaliza Ismail (Isma AF7). Nikmat Di Hari Raya merupakan single ketiga Kelly selepas Kepulangan Di Hari Raya (2010) dan No No No (2017).

Pelantun No No No menjelaskan bahawa single terbaharunya ini menceritakan mengenai nikmat untuk kembali meraikan lebaran bersama keluarga dan teman tersayang setelah dua tahun tidak bersama kerana pandemik COVID-19 serta menitipkan harapan agar lagunya mendapat sambutan di kalangan peminat.

“Single ini merupakan ciptaan S. Atan dan liriknya pula nukilan Tanty dan Miss Darna. Sepatutnya lagu ini dikeluarkan pada tahun lalu tetapi atas kekangan pandemik, lagu ini dapat direalisasikan pada tahun ini.

“Idea untuk menghasilkan lagu ini datang dengan spontan bersama Isma. Semuanya dipermudahkan biarpun menghadapi rintangan dan akhirnya lagu ini muncul selepas setahun menanti. Menerusi single Nikmat Di Hari Raya, kami bekerjasama dengan Sony Music. Alhamdulillah, lagu ini sudah boleh didengari di semua platform penstriman digital pada 15 April dan jika tiada aral melintang, ia bakal berada di saluran YouTube Sony Music Malaysia pada 30 April ini.

“Lagu ini mengisahkan mengenai nikmat untuk kembali meraikan lebaran bersama keluarga dan teman tersayang pada tahun ini selepas dua tahun tidak bersama kerana Covid-19. Saya berharap lagu ini dapat sambutan yang baik, Insya-Allah,” katanya.

Biarpun sering menerima kritikan netizen yang menganggap dirinya tidak layak bergelar penyanyi, juri program All Together Now Malaysia ini mempunyai pendirian tersendiri.

“Ramai yang tak berpuas hati dengan saya, pastinya kehadiran single ini akan dikritik, lebih-lebih lagi apabila ada netizen yang menganggap saya tak layak bergelar penyanyi.

Saya rasa saya layak menjadi seorang penyanyi kerana saya mempunyai tone suara yang sedap dan mempunyai bakat tersendiri dalam bidang muzik. Saya yakin dengan bakat dan suara yang diberikan oleh Allah untuk saya menghiburkan peminat.

Menurut Kelly, walaupun dirinya berdepan kecaman, masih ramai peminat memberikan sokongan padanya yang menjadi sebab untuk terus berusaha dalam bidang seni.

“Biarpun saya menerima kecaman, ramai juga peminat yang memberikan sokongan tak berbelah bahagi. Jadi, itu menjadi sebab untuk saya terus berusaha dalam bidang seni tanpa rasa bosan dan penat. Lagipun, bidang seni adalah minat saya dan saya tak akan berhenti untuk memberikan yang terbaik.

Sebagai info, Kelly Azman juga bakal muncul dengan single balada dan dalam perancangan untuk berkolaborasi bersama trio BBNU. Penghibur ini turut meluahkan rasa teruja kerana lagu itu dicipta oleh komposer prolifik, Sharon Paul.

Dengarkan single Nikmat Di Hari Raya di semua platform penstriman digital sekarang!


Penerbit Ayu Puteh Ulas Isu Lelaki Pilih ‘Skandal’ Dari Isteri Cantik Dan Serba Boleh

Tular di media sosial milik penerbit Pencil Pictures And Records, Datuk Normashayu Puteh atau lebih mesra disapa dengan nama Ayu Puteh gemar mengulas dan berkongsi pandangan berkaitan isu-isu yang menarik perhatiannya.

Terbaru penerbit serba boleh ini tertarik dengan ciapan pemilik akaun Twitter @pedoqpop yang mempersoalkan sikap kaum lelaki curang, yang lebih rela memilih wanita simpanan berbanding isteri mereka yang jauh lebih cantik dan berkebolehan.

“Soalan serius, kenapa suami lebih lebih suka turun taraf bila pilih skandal? Bini elok cantik letup tapi curang dengan perempuan muka standard penyendal pintu. Kenapa eh?” ciapnya

Menjawab soalan yang tular di media sosial itu, Ayu memberi ulasan dan pandangannya yang tersendiri mengenai isu yang menjadi barah dalam hubungan rumahtangga masyarakat masa kini.

“Paling tak boleh angkat. Laki suka betina separuh telanjang dan bodoh otaknya. Asalkan seksi katanya. Suami macam ni layak jadi Mainan saja. Sesuai pasangannya.. Allahu.. Kalau kahwin pun itu je lah pun gunanya.

Jelas dah tu iman tak ada! Memilih skandal begitu tapi isteri kena yang wow bijak pandai cari duit.. Sikit punya banggang otak dia. Sebenarnya (emoji ibu jari kebawah) #wanitalebihbijak” ulasnya

Meski penerbit filem Autumn In Wales ini gemar mengulas idan memberi pandangan berkaitan isu-isu yang menarik perhatiannya, Ayu akui dia bukanlah seorang ahli agama mahupun doktor jiwa tetapi lebih sekadar memberi kata nasihat yang logik semata kepada umum.

“Assalamualaikum. Maaf ya sayang-sayang. Kita bukannya ustazah tau atau doktor jiwa. atau wanita yang tiada masalah.. (Tiada manusia tak ada masalah ok). Apa yang boleh nasihat, saya nasihat lah. Ikut kata hati saya yang logik.” kongsinya

Melihat dalam perkongsian di Instagram ada segelintir pengguna media sosial ingin untuk berjumpa dengan penerbit ini untuk meminta nasihat, namun Ayu mengatakan dengan jelas dia lebih selesa berkongsi pandangan dan mencari penyelesaian secara dalam talian sahaja.

“Nak jumpa jumpa.. Saya minta maaf lah.. Tak selesa.. Setakat DM atau WhatsApp tu boleh lah kita kongsi dan cari penyelesaian apa yang mampu.. Insha Allah…” jelasnya

Dalam akhir perkongsian Ayu di Insta-Stories nya, penerbit ini menitip pesan untuk mencari kebahagian diri perkara pertama yang perlu dilakukan adalah, berserah kepada tuhan dan selebihnya berusaha mencari kebahagian yang sesuai dengan diri.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Serba Baik Diterima Serba Kurang Pun Dia Gembira” – Achey Titip Ucapan Istimewa Rai Hari Lahir Isteri

Umum sedia maklum pelakon dan pelawak, Achey kini berada di hospital Sultanah Aminah di Johor Bahru bagi menemani ibunya yang sedang sakit.

Walaupun Achey setia menanti laporan kesihatan ibunya di luar hospital, selebriti berbakat ini tidak lupa menitipkan ucapan sempena hari lahir isteri tercinta pada hari ini di media sosialnya.

Dalam penulisan yang ditulis, Achey mengucapkan rasa bersyukur dan bertuah kerana memiliki Anne sebagai isterinya.

Achey mendedahkan, Anne atau nama sebenarnya Nur Hasanah Yahaya memilih untuk tidak meraikan ulang tahun kelahirannya kerana menganggap ujian yang sedang mereka lalui ketika ini lebih bermakna dari meraikan hari lahirnya.

“Bismillah.. Maaf sayang tiada yang istimewa.. Syukur padamu ya Allah.. Kurniakan aku isteri yang sangat memahami setiap sudut diri aku.. Tahun ini hospital Sultanah Aminah menjadi saksi bahawa isteriku masih seperti dahulu..

Sudi tidak mengendahkan ke istimewaan dan menerima apa sahaja dugaan walaupun hari ini patut kami sambut ulang tahun kelahirannya dengan sambutan walaupun kecil..

Dia menolak kerana ujian yang kami terima ini lebih istimewa tercatat dalam sejarah ulang tahunnya.. Aku bertuah.. Serba baik diterima serba kurang pun dia gembira.. Allah.. Terima kasih hadirkan dia untuk aku..

Terkadang fikir layak ke aku terima semua ketenangan yang ada pada dia.. Dia isteri hebat ku @anne_achey SELAMAT ULANG TAHUN SAYANG” tulis Achey

Melihat muatnaik Achey di media sosial itu, ramai rakan kenalan, selebriti dan peminat menitipkan ucapan tahniah dan doa buat isteri pelawak tersebut sempena hari lahirnya pada hari ini.

“Selamat hari lahir @anne_achey .. Moga perkahwinan ini terus dalam lindungan Allah”

“Selamat hari lahir kak Anne!” ucap rakan selebriti dan kenalan

“Semoga Allah memberkati hubungan abang @acheykintangkintung dan kak @anne_achey hingga jannah.. Selamat hari lahir kak @anne_achey”

“Selamat hari lahir @anne_achey .. Semoga di permudahkan segala urusan ibu @acheykintangkintung”

“Semoga panjang umur dan sentiasa senyum selalu @anne_achey” komen peminat

Terdahulu, Achey telah menghadiahkan sebuah kereta mewah jenama Mercedes-Benz sebagai hadiah ulang tahun kelahiran yang ke-32 untuk isterinya pada bulan Mac lalu.


Mata Masuk Habuk Lepas Tonton Iklan Raya SAMSUNG Ini! Dirakam Sepenuhnya Dengan Galaxy S22 Ultra

Orang mengatakan bahawa tidak kira berapa umur anda, anda akan sentiasa menjadi kanak-kanak di mata ibu bapa anda – tetapi kepada Ayah, Adik akan sentiasa menjadi anak kecil yang tidak pernah membesar. Begitulah kisah dalam ‘Samsung Rezeki Memori’, yang mengikuti perjalanan Adik, lakonan Bront Palarae yang akhirnya kembali ke kampungnya hanya untuk belajar pelajaran hidup yang sangat penting.

Setiap Raya, ada banyak yang menanti! Semua seronok berkumpul satu keluarga dan begitulah yang Adik jangkakan setelah beberapa tahun tidak pulang ke rumah, hanyut dengan kerjanya dalam kesibukan Bandar. Namun, apabila dia tiba di bandar, keadaan tidak seperti yang dia bayangkan. Terdapat suasana tegang dengan disambut oleh kakaknya yang dilakonkan oleh Marissa Yasmin dan seorang ayah yang kelihatan dingin dan kelihatan tidak mengenalinya.

Walaupun mengejutkan penonton pada pandangan pertama, ia kemudian menjadi sangat menyakitkan bahawa Ayah, yang dilakonkan oleh Bohari Ibrahim, menghidap demensia. Tonton video di bawah.

Cerita dalam filem pendek ini sesuai untuk kebanyakan rakyat Malaysia – terutamanya Emir, yang merupakan inspirasi dan Ketua Pegawai Kreatif di sebalik filem pendek itu. Menjadi yang cucu sulung dalam keluarga, dia sentiasa berkongsi hubungan rapat dengan datuknya – malah apabila demensia cuba perlahan-lahan menghilangkan ikatan mereka.

“Sebelum kematiannya, dia mengalami demensia 5-6 tahun. Dan walaupun dia sentiasa marah, boleh difahami – ia hanya membawa pulang fakta betapa dia benar-benar mencintai saya. Walaupun dia tidak dapat mengenali Emir yang sedang berdiri di hadapannya, matanya hanya akan bersinar seperti yang boleh dilakukan oleh seorang datuk nenek pada bila menunjukkan gambar saya semasa kecil,” kongsinya.

Sebab itu, Raya ni Samsung ingin ingatkan supaya rapatkan hubungan semua orang tersayang. Hidup ini sekejap dan pendek. Kita mungkin fikir mempunyai semua masa di dunia,tapi sebenarnya tidak. Ini adalah mesej yang mereka mahu anda sematkan. Kita sering sangat sibuk mengejar hal dunia sampai lupa orang tersayang yang  semakin tua.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Memang Meriah! Sepanjang Syawal Ini, AWESOME TV Menyajikan 150 Program Hebat

Sempena sambutan Aidilfitri  yang bakal tiba nanti,  Awesome TV menyajikan kandungan menarik dengan menghimpunkan lebih 150 buah pengisian istimewa menerusi kempen ‘Ikhlaskan Jiwa, Dekat DenganNya’ secara eksklusif di platform Astro (Saluran 123) dan MyTV (Saluran 112) mulai 2 Mei ini. Jom semak program-program menarik di Awesome TV yang akan menemani para penonton sepanjang Syawal.

‘Konsert Mic On! Raya’  pada jam 8.30 malam dengan penampilan istimewa Mas Idayu, Black, Tomok, Ajak Shiro, Ropie serta peserta program ‘Mic On!’ musim pertama dan kedua.

Telefilem hebat ‘Takbir Semalam’ lakonan mantap Fauziah Nawi, Syafie Naswip, Syazwan Zulkifly, Wan Sharmila dan Siti Hariesa pula bakal menyusul pada jam 10.30 malam yang pastinya akan meruntun jiwa.

Istimewa pada hari raya pertama, naskhah hebat ‘Jeman’ arahan sutradara tersohor Rashid Sibir yang dibintangi oleh Iman Zulkarnain, Fauziah Nawi, Farah Ahmad dan Mia Farhana bakal menemui penonton pada 3 Mei 2022 jam 9.00 malam.

‘Mat Ri Ye Pak Din’ yang dilakonkan oleh Sharif Zero, Sabri Yunus, Mak Engku dan Cahaya Nilam, ‘Nawfal Nak Raya’ yang menampilkan gandingan Nadiya Nisaa, Jay Nazif, Beto Kusyairy, Ain Sufiya dan Fudail Dayyan, ‘Syurga Nur Muhammad’ yang diterajui oleh Puteri Sarah, Raja Afiq, Danish Hazriq, Badrul Muhayat dan Lan Siro, ‘Kasih Yang Ternoda’ lakonan mantap Reen Rahim, Hisyam Hamid, Zain Hamid dan Aisyah Shahrom.

Bahagian kedua drama bersiri ‘Syurga Yang Kedua’ yang dibintangi oleh Zarul Husin, Elizad Sharifuddin, Fasha Sandha, Sherry Ibrahim dan Dynas Mokhtar akan kembali menghiasi slot ‘Dramatix’ pada setiap hari Isnin hingga Jumaat jam 7.00 malam bermula 6 Mei 2022.

Drama ‘Hantu Van Sewa 2’ yang menampilkan Nasir Bilan Khan, Adam Shahz dan Bell Ngasri pula bakal mengambil alih slot ‘Dramedi’ pada setiap hari Khamis hingga Ahad jam 9.30 malam bermula 12 Mei kelak.

Slot ‘Ohsem-Tainment’ pula bakal membariskan program-program hiburan menarik berbentuk ‘spin-off’ dalam pelbagai genre seperti variasi, komedi, sketsa, bual bicara dan banyak lagi. Jangan lupa temujanji anda dengan kami untuk program-program seperti ‘Perang Malam Ini Raya’, ‘Roller Kata Raya’, ‘Memoria Raya’, ‘Jawapan Panas 2’, ‘Rumah Insaf’, ‘Chit Chat Ustaz Raya’, ‘Ramadrama’ dan banyak lagi. Kami yakin dengan kehadiran rakan-rakan selebriti yang menjayakan penerbitan program ini seperti Black Hanifah, Tomok, Mas Idayu, Dato’ DJ Dave, Ropie, Pak Ya, Joey, Zahid AF, Mimi Fly, Zalif Sidek, Amelia Henderson, Reen Rahim, Ali Puteh, Elly Ariffin, Sherry Ibrahim, Dottie, Adriana Ghafar, Prof Dato’ Dr. Farid Ravi, Ustazah Asni Mansor dan ramai lagi.

Istimewa untuk peminat genre komedi dan muzikal, Awesome TV turut memperkenalkan slot khas ‘Konsert – Special Raya’ bermula pada hari raya kedua (4 Mei) hingga hari raya kelima (7 Mei) jam 2.00 petang dengan menampilkan program ‘Lawak Ke Der’ edisi 2013, 2014, 2015 dan 2016 untuk mengubat kerinduan penonton. Antara pelawak-pelawak tersohor tanah air yang menjayakan pementasan pentas komedi berprestij tersebut termasuklah Johan, Zizan Razak, Nabil Ahmad, Harith Iskandar, Afdlin Shauki, Douglas Lim, Jihan Muse, Sherry Al Hadad, Bocey, Jambu dan ramai lagi. Program ‘Baik Punya Konsert’ akan turut menemui penonton pada 7 Mei 2022 jam 10.00 malam yang menampilkan nama-nama popular seperti Dato’ Awie, Dato’ Hans Isaac serta ramai lagi.

Slot ‘Ohsem Lejen’ pada setiap hari Khamis jam 10.00 malam pula akan terus menyajikan filem-filem klasik yang diterajui Seniman Agung Negara, Allahyarham Tan Sri P.Ramlee sepanjang musim lebaran ini seperti ‘Madu Tiga’, ‘Hang Tuah’, ‘Masam Masam Manis’ dan ‘Singapura Dilanggar Todak’.

Manakala slot ‘Filem Kita’ pula turut membariskan koleksi filem tempatan menarik yang sesuai untuk tontonan seisi keluarga seperti ‘Abang Long Fadhil’, ‘Cuci’, ‘Lemak Kampung Santan’, ‘Layar Lara’ dan ‘Adnan Sempit’ Bahagian 1 hingga 3.

Slot ‘Malar Segar’ masih setia menemani penonton pada setiap hari Selasa jam 9.00 malam pula bakal membariskan filem-filem menarik seperti ‘Ali Setan 1 & 2’ dan ‘Maria Mariana 1 & 2’.

Slot ‘Hindi Special’ yang merupakan antara pengisian paling ditunggu-tunggu oleh para penonton akan membawakan filem-filem Bollywood terhebat sepanjang bulan Syawal seperti ‘Mann’, ‘My Name Is Khan’, ‘Chori Chori Chupke Chupke’, ‘Aa Ab Laut Chalen’, ‘Na Tum Jaano Na Hum’ dan ‘Tere Naam’.

Majlis Tayangan Perdana Program Raya Awesome TV 2022 ini berlangsung di Concorde Hotel, Kuala Lumpur, sekaligus ahli media berpeluang berbuka puasa bersama  barisan artis popular seperti, akan-rakan artis seperti Pak Nil, Dato’ DJ Dave, Sherry Ibrahim, Juliana Evans, Badrul Muhayat, Fauziah Nawi, Mimi Fly, Zahid AF, Dottie, Shakila Khoriri, Issey Fazlisham, Raja Afiq.  Turut bersama menyerikan majlis, Ketua Pegawai Eksekutif Awesome TV, Dato’ Adam Ilyas, Pengarah Unit Kandungan Awesome TV, Datin Ezzan Zalilah Zulfadzli di “Majlis Tayangan Perdana Program Raya Awesome TV 2022”
dan ramai lagi.


“Beliau Mengaku Sebagai Isteri Pertama Saya”- Alha Alfa Kongsi Detik Cemas Didatangi Wanita Misteri

Ushawan kosmetik terkenal, Dato Alha Alfa berkongsi detik cemas apabila didatangi seorang wanita mengaku sebagai isteri pertamanya malah turut menunggu selama berjam-jam di hadapan outlet untuk pulang bersama usahawan kosmetik itu.

Menerusi hantaran di Instagram, Alha memberitahu bahawa wanita yang tidak dikenali itu mengetahui pelbagai perkara seolah-olah sangat mengenali dirinya, walhal Alha sendiri tidak pernah mengenali wanita misteri itu.

“Yang kurang sedapnya beliau mengaku sebagai isteri pertama saya. Semua detail nama penuh saya, dan beberapa perkara lain beliau seolah amat mengenali saya terlalu rapat . Sedangkan saya tidak langsung mengenali beliau.”-Kongsi Alha

Tambahnya lagi, Alha turut memohon maaf kepada pelanggannya yang hadir untuk membeli belah dan berada di tempat kejadian. Malah, Alha menitipkan harapan agar pelangannya tidak akan termakan dengan apa yang diceritakan oleh wanita misteri itu yang boleh membuatkan orang ramai salah anggap disebabkan perwatakan wanita misteri yang normal.

“Kepada customer yang datang shopping kelmarin dan berada di tempat kejadian, harap tidak ‘termakan’ cerita-cerita yang dibawa kakak ni.

Katanya saya dukung beliau, peluk beliau ke bilik. Dan lain-lain lagi boleh membuatkan orang salah anggap sebab beliau amat berpewataka NORMAL.

Selama berjam-jam beliau duduk di outlet saya seolah-olah taknak keluar jika saya tak datang. Beliau tinggalkan barang-barang dan beg-beg beliau dan suruh saya hantar ke rumah ‘kami’ kononnya kami duduk serumah.”-Alha Alfa

Dato Alha Alfa memberitahu bahawa dia tiada niat untuk membuka aib sesiapa disebabkan hantarannya itu malah turut berpesan pada diri untuk mengambil berat jika terdapat ahli keluarganya yang sedang menghadapi masalah.

“Ape pun, kepada keluarga beliau, posting ini bukan untuk membuka aib sesiapa, tetapi saya juga berpesan kepada diri saya, jika ahli keluarga menghadapi masalah, perlu kita mengambil berat.

Kalau salah langkah kakak ni, saya risau macam-macam kejadian boleh berlaku kalau terjumpa orang yang salah.”-Alha Alfa

A post shared by www.alhaalfa.com (@alhaalfa)

Di akhir hantaran nya, usahawan kosmetik ini turut menitipkan ucapan terima kasih kepada pihak polis dari Balai Polis Abu Bakar Baginda yang membantunya dalam menghadapi hal yang mencemaskan itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Perlu Ke ‘Scene’ Macam Sex Orgy Tu”-Michael Ang Sindir Video Muzik Lagu Raya Siapa?

Pengarah terkenal, Michael Ang tampil bersuara terhadap sebuah video muzik lagu raya terbaharu yang sedang hangat diperkatakan di media sosial disebabkan pelbagai babak yang dianggap tidak bersesuaian dengan konsep lagu.

Menerusi hantaran di Instagram, Michael akui lagu tersebut boleh memeriahkan hari raya sewaktu mendengarnya di radio namun mempersoalkan babak yang tidak sepatutnya diselitkan dalam video lagu raya itu disifatkannya seperi babak seks.

“Lagu dah not bad boleh la memeriah raya kat radio. Tapi perlu ke scene macam sex orgy tu dan visual seperti tergesel-gesel bird2 tu?”-Soal Michael Ang

Tambahnya lagi, Michael turut memberi ramalan bahawa watak lembut mungkin tidak akan dibenarkan di televisyen disebabkan video lagu raya yang tular di media sosial itu.

“Dah tahu ni Malaysia, nanti akhir-akhir sekali kaum LGBTQ juga yang kena. I boloeh predict nanti watak lembut tak akan dibenarkan kat tv lagi! Pikir-pikirkan la sikit walaupun nak viral kan lagu raya. Hish hish hish”-Michael Ang

Di ruangan komen, rata-rata netizen bersetuju dengan apa yang dikatakan oleh Michael walaupun tidak menyebut video lagu raya manakah yang dimaksudkan.

“Marketing cheap sangat. Pastu dan dan ada video satu family nyanyi.”

“Dia tu memang selalu cari publisiti murahan dengan cara macamtu. Meluat.”

“Nakl muntah tengok tak sesuai pada bulan puasa ni.”

“Macam jantan menggeletis. Meluat tengok. Motif apa entah.”

“Betul sangat geli tengok video lagu dia.”

Adakah anda tahu video muzik lagu raya manakah yang dimaksudkan oleh Michael Ang itu? Adakah anda sudah menonton muzik video raya tersebut? Apa pendapat anda?


[REVIEW] SAMSUNG The Freestyle, Bagaimana Projektor Mudah Alih Ini Boleh Jadi Pilihan Yang Tepat

Projektor dari Samsung? Bagus ke? Mungkin ini menjadi persoalan dikalangan penggemar peranti dari jenama Samsung. Ini kerana Samsung baru sahaja melancarkan projektor pintar yang dikenali sebagai ‘The Freestyle’. Kenapa mereka menamakannya ‘The Freestyle’ atau jika diterjemahkan dalam bahasa melayu, Gaya bebas? Jawapannya mudah,  projektor pintar ini memiliki saiz yang kecil sehinggakan anda boleh memasangnya dengan senang, tidak mengira tempat dan keadaan.

Tidak seperti projektor bersaiz besar yang kita selalu lihat, The Freestyle bersaiz sangat comel dan ringan. Sebelum ini kami ada mengeluarkan artikel mengenai pandangan kali pertama menerima projektor pintar ini. Lihat artikel di bawah.

Memang ‘Compact’! Pandangan Kali Pertama Samsung The Freestyle Setelah ‘Unboxing’

The Freestyle mampu menentukur secara automatik dengan Tizen OS, memberikan pengguna pengalaman yang sama semasa menonton TV Pintar Samsung.

Proses persediaan untuk ‘The Freestyle’ sepadan dengan saiznya yang kecil. Ia agak mudah, jika dibandingkan dengan projektor yang kita selalu lihat. Tidak perlu melaraskan perataan (levelling) atau menukar tetapan keystone secara manual.

Terima kasih kepada Auto Keystone, The Freestyle secara automatik akan melaraskan saiz bingkai serta keseimbangan tepi untuk memberikan imej yang paling kemas pada skrin.

Auto Keystone pada The Freestyle menjimatkan banyak masa untuk pengguna. Daripada perlu melaraskan secara manual seperti pada projektor lama, Auto Keystone pada The Freestyle melakukan ini secara automatik, memberikan pengguna lebih masa untuk melakukan perkara yang lebih penting seperti menyediakan pembentangan, memilih filem untuk ditonton, atau memilih muzik untuk didengari.

Dari segi keupayaan zum, The Freestyle sangat fleksibel pada jarak pendek dan jauh. Saiz bingkai boleh berkisar antara 30 inci hingga 100 inci. Ini bermakna, kita boleh menggunakan The Freestyle untuk menayangkan di mana-mana sahaja. Digabungkan dengan Auto Keystone, imej akan sentiasa kemas, walaupun dalam ruang yang sempit dan tidak rata.

Menyokong resolusi HD Penuh (1920 x 1080), The Freestyle menyampaikan imej yang tajam dan sangat terperinci. Selain itu, teknologi imej HDR10, Pur Color dan HLG akan memastikan warna gambar sentiasa terang.

Dengan nisbah kontras yang tinggi (100,000:1), imej yang ditayangkan daripada The Freestyle mempunyai kedalaman dan kelantangan, memberikan perasaan realistik kepada penonton dengan pengalaman yang serupa seperti menonton TV Pintar atau pada skrin lain.

Selain itu, The Freestyle juga menyediakan pengguna dengan lebih banyak mod imej, sesuai untuk keperluan yang berbeza. Seperti pawagam, sukan, siaran langsung, dan sebagainya,

Secara keseluruhan, kualiti visualnya saya berpuas hati. Tetapi terdapat beberapa masalah yang sama seperti kebanyakan projektor lainnya iaitu ia tidak berfungsi dengan baik di ruangan yang terang atau di permukaan yang gelap.

Apa yang benar-benar mengagumkan adalah kualiti audio yang jernih. Speaker-nya boleh didengari dengan jelas dan tajam. Di kawasan tertutup seperti bilik standard seluas 50 meter persegi, mengekalkan volum pada 70 adalah lebih daripada cukup untuk mendengar video tontonan dengan kuat.

Nak lebih menarik, The Freestyle dilengkapi dengan Google Assistant di mana dengan Samsung Bixby terbina di dalam, anda boleh mengawal The Freestyle hanya dengan suara anda. Cool kan?

The Freestyle tidak mempunyai bateri, jadi anda perlu memastikan ia dipalamkan melalui port USB-C pada setiap masa.  Sudah tentu, jika anda ingin menonton filem semasa berkhemah atau di luar rumah, anda perlu mendapatkan internet dari hotspot telefon dan ia berfungsi dengan baik dengan telefon pintar saya.  Anda boleh sambungkan The Freestyle dengan menggunakan powerbank dengan kabel USB-C yang disediakan untuk kegunaan mudah alih.

Untuk dijadikan sebagai pengganti TV, ciri pintar projektor termasuk semua aplikasi penstriman video utama yang anda jangkakan seperti Netflix, Prime Video, YouTube dan sebagainya.

Dari segi sambungan wireless terdapat Wi-Fi 5 dan Wi-Fi Direct, ditambah Bluetooth 5.2 . Kesambungan Wi-Fi ini menyokong platform pintar berkuasa Tizen projektor, yang termasuk aplikasi penstriman.

Satu lagi perkara menarik dengan menggunakan The Freestyle ini ketika anda mahu meraikan pesta di rumah. Gunakan The Freestyle untuk memainkan playlist, sambil memprojekkan slideshow atau ambient light yang menyokong mood. Mod ambien membolehkan anda menayangkan daripada pilihan 20 imej atau foto anda sendiri.

Jom saksikan video bawah, bagaimana kami menggunakan SAMSUNG Freestyle dengan mudah sekali.

Dengan harga jualan RM4999 sebuah adalah sesuatu yang agak mahal untuk ditawarkan. Ini kerana terdapat projektor mudah alih lain di pasaran pada harga lebih rendah dan hadir dengan pek baterinya sendiri. Walaubagaimanapun, The Freestyle ternyata memang unik tetapi bila berbicara mengenai harga, mungkin ramai akan ambil masa yang lama untuk membuat keputusan. Namun bagi keluarga yang ingin menonton filem pada skrin besar tetapi tidak mempunyai banyak ruang atau ruang untuk memasang TV, projektor mudah alih ini adalah pilihan yang tepat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Terima Kasih Kakak” – Sweet Qismina Hadiahkan Adik Bongsu Kereta Mewah

Pelakon cantik dan berbakat, Farhanna Qismina Supandi atau lebih dikenali sebagai Sweet Qismina, 24, berkongsi gambarnya bersama adik perempuan di Instagram menjadi perhatian ramai di media sosial.

Melihat hantaran Sweet di Instagram nya, pelakon muda ini menghadiahkan sebuah kereta mewah jenama Volkswagen untuk adik perempuannya Farhanna Qisrina.

Aktres yang tak lokek dengan senyuman ini, memuatnaik foto mereka dua beradik bersama kereta baru tersebut dengan kapsyen pendek yang mencuit hati.

“You’ve been helping me a lot. Antara kita je yang tahu. Terima kasih @fqisrina I love you my not so little princess anymore. (Bayar ansuran tau kereta tu sampai ke tua hahaha)” tulisnya

Mengintip di Instagram adik Sweet pula, Qisrina juga memuatnaik foto mereka berdua bersama kereta baru dengan kapsyen mengucapkan terima kasih kepada kakaknya menghadiahkan kenderaan tersebut kepadanya.

“Terima kasih kakak belikan saya kereta cantik ini” ucap Qisrina

Melihat hantaran Sweet di media sosial itu, ramai peminat aktres berbakat itu memuji Sweet dan mengagumi hubungan dua beradik tersebut dengan memberi komen diruangan komen posting nya.

Mesti ramai yang nak ada kakak macam ini juga kan?


“Rasanya Saya Tak Ada Keluarkan Ayat ‘Memujuk’ Atau ‘Sudah Berbincang”- Syakilla Khoriri Tegur Portal Hiburan

Pelakon, Syakilla Khoriri tampil memberikan teguran terhadap portal hiburan yang telah salah faham dengan kenyataan yang telah diberi olehnya mengenai status hubungannya bersama bekas suami yang juga penyampai radio Suria FM, Fizi Ali.

Menerusi hantaran di Instagram, Shakilla menyatakan bahawa dia tidak mengeluarkan ayat ‘Memujuk’ atau sudah ‘Berbincang’ untuk kembali bersama dengan bekas suaminya itu.

“Rasanya saya tak ada keluarkan ayat MEMUJUK atau sudah BERBINCANG untuk kembali bersama.”-Shakilla Khoriri

Tambahnya, Shakilla tampil memohon maaf jika dirinya terlupa dengan apa yang diperkatakan serta meminta pihak terlibat untuk perdengarkan semula rakaman ayat itu padanya jika dia ada berkata sedemikian.

“Maafkan saya jika saya terlupa apa yang saya katakan tapi jika ada mohon perdengarkan balik pada saya  rakaman ayat yang saya cakap macam tu.”-Shakilla Khoriri

Pelakon drama 30 Hari Sebelum Raya ini turut meminta pihak terlibat untuk memperbetulkan penulisan agar tidak berlaku salah faham dan dipandang serong disebabkan kenyatannya sebelum ini.

“Jika tidak ADA atau kalian tersalah tulis mohon perbetulkan penulisan supaya tidak ramai lagi pihak yang TERSALAH faham atau memandang serong pada kenyataan yang keluar hari ini. Terima kasih.”-Jelas Shakilla

Sekadar info, Shakilla Khoriri pernah mendirikan rumah tangga bersama Fizi Ali pada Februari 2018 dan pasangan ini dikurniakan seorang cahaya mata perempuan bernama Ameena Sofia. Namun, hubungan mereka tidak berkekalan apabila Fizi memaklumkan bahawa dia dan Shakilla mengambil keputusan untuk berpisah pada Disember 2021.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[UNBOXING] Pandang Pertama Samsung Galaxy A53 5G. Tiada Lagi Bicu Audio?

Samsung Galaxy A53 5G diumumkan bulan lepas, yang merupakan pengganti Galaxy A52. Kali ini, Samsung hanya mempunyai model 5G dan ia kini boleh didapati di Malaysia pada harga RM1,849. Saya baru sahaja menerima telefon dan sudah tiba masanya untuk membuka kotak dan inilah pandang pertama!

Sebelum itu, mari semak spesifikasi Samsung Galaxy A53 5G

Sama seperti Galaxy S22+ yang kami pernah keluarkan artikel sebelum ini, Galaxy A53 datang dalam kotak yang agak nipis, tetapi dalam warna putih. Membuka kotak, anda akan melihat Galaxy A53 terletak di bahagian atas, dan terdapat ruangan kecil di atas untuk ditarik bagi mengangkat telefon. Balutan plastik telefon menunjukkan tiga ciri utama — Paparan Infinity-O, Quad Camera dengan OIS dan IP67 Water & Dust Resistant.

Selepas mengeluarkan telefon, anda akan melihat kotak lain, yang mempunyai alat pengeluar SIM, kabel USB-C ke USB-C dan dokumen.

Ya, Samsung telah mengeluarkan pengecas daripada Galaxy A53, sama seperti siri Galaxy S22. Ia tidak lah mengejutkan, kerana unit sebelum ini pun mengambil langkah yang sama.

Samsung Galaxy A53 5G tersedia dalam empat warna — Hitam, Putih, Biru dan Peach. Unit review saya ialah varian Hitam, yang sebenarnya kelihatan agak hampir sama dengan Galaxy Z Flip3 5G yang saya review tahun lepas.

Dari segi bentuk, Galaxy A53 hampir sama dengan Galaxy S22+, tetapi tidak selebar S22+ memandangkan A53 mempunyai skrin yang lebih kecil.

Ia mempunyai paparan 6.5-inci Full HD+ Super AMOLED Infinity-O 120Hz dan bezelnya lebih tebal daripada Galaxy S22+, itulah sebabnya ia mempunyai faktor bentuk yang hampir sama dengan S22+.

Galaxy A53 mempunyai empat kamera di bahagian belakang — 64MP utama dengan OIS + 12MP ultra-lebar + 5MP makro + 5MP depth sensor. Benjolan kamera kini melengkung ke atas dari badan, menjadikan telefon kelihatan lebih estetik.

Sesuatu yang perlu diingatkan, bahawa Samsung juga telah menghilangkan bicu audio 3.5mm daripada Galaxy A53. Sambungan aksesori audio kini adalah menerusi bluetooth atau aksesori audio yang berkepala USB-C sahaja.

Samsung Galaxy A53 5G kini boleh didapati di Samsung Online Store, Shopee, dan Lazada, dijual pada harga RM1,849. Nantikan ulasan penuh kerana kami kini sedang menguji telefon.


Isu Orang Ramai Dilarang Ulas Kes Perbicaraan Bella, Ini Komen ‘Padu’ Awal Ashaari!

Amaran Hakim Mahkamah Sesyen kepada orang ramai untuk tidak memberikan sebarang komen di media sosial mengenai perbicaraan kes penderaan anak istimewa, adik Bella mendapat reaksi daripada pelbagai pihak termasuklah pelakon dan pengacara, Awal Ashaari yang turut memberikan reaksi ‘padu’ terhadap amaran tersebut.

Menerusi Insta Stories, Awal dilihat telah memuatnaik tangkap layar mengenai orang ramai yang tidak dibenarkan terlalu lantang untuk mengulas perbicaraan kes adik Bella turut mempersoalkan pihak terlibat bagaimana dengan peguam yang terlalu sibuk mengulas dan mengemaskini kes Bella di media sosial.

“Kalau Lawyer yang sibuk ulas dan update dalam media sosial macam mana pulak?”-Soal Awal Ashaari

Dipetik dari laporan Astro Awani, Hakim Mahkamah Sesyen memberi amaran kepada orang ramai agar tidak melakukan sebarang komen di media sosial mengenai perbicaraan adik Bella yang sedang berlangsung ketika ini.

“Kita masih lagi jauh perjalanan untuk memanggil saksi-saksi selain SP5 (saksi pendakwaan kelima) yang masih dalam pemeriksaan balas. Simpan komen-komen yang berbentuk subjudis dan fitnah untuk diri sendiri. Jangan untuk dapat followers, untuk baca tetapi menjejaskan perjalanan kes ini. “-Kata Izralizam kepada Astro Awani

Sama-sama kita doakan agar keadilan dapat ditegakkan bagi kes adik Bella yang kini masih dalam perbicaraan…

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sarkastik-nya! Iklan Raya Julie’s Biscuits Ini Ketengahkan Isu Stereotaip, Memang Lucu

Julie’s Biscuits sekali lagi menghasilkan filem pendek Hari Raya terbaru berjudul ‘Ini Iklan Raya Baru, Tau?’. Filem ini membalikkan skrip iklan yang disiarkan pada 2021 dan membincangkan stereotaip tipikal yang dilihat dalam masyarakat hari ini. Berlatarbelakangkan persiapan menyambut Hari Raya, filem ini menjemput rakyat Malaysia untuk mempertimbangkan semula definisi peranan tradisional yang stereotaip dengan melihat bagaimana jangkaan dahulukala tidak lagi sesuai pada zaman sekarang.

Sedia ditonton di laman web Julie’s Biscuits, ‘Ini Iklan Raya Baru, Tau?’ akan menyaksikan pelakon Malaysia sangat disayangi, Amerul Affendi, kembali memainkan peranan sebagai ‘Tuan Direktor’. Dalam iklan itu, pelakon dan kru yang berkerja dengan ‘Tuan Direktor’ seakan-akan bertekad untuk menghalang idea dan skrip yang mereka anggap stereotaip dengan menyuarakan idea-idea baharu. Situasi ini menyebabkan ‘Tuan Direktor’ kecewa dan gagal dalam usahanya untuk menghasilkan iklan Hari Raya yang diingini.

Dalam adegan ‘Kuih Mak-More’, pelakon Nadiya Nisaa sanggup berani mencabar skrip dan menyoal ‘Tuan Direktor’ akan sebab mengapa dia mesti digambarkan sebagai ibu yang hiruk-pikuk untuk menunjukkan komitmennya terhadap sambutan Hari Raya.

‘Ini Iklan Raya Baru, Tau?’ juga menampilkan pelakon Dato’ Afdlin Shauki (yang memegang watak ayah dalam ‘Bila Nak Ka’) bersama Mia Sara Shauki yang merupakan anak perempuannya dalam kehidupan sebenar dan di skrin.

Peranan tradisional dalam isi rumah Malaysia semakin berubah, dan hari ini, sifat dan ciri seseorang menentukan tingkah laku dan sikap mereka, bukannya gender, latar belakang etnik, atau umur. Filem pendek ini menjemput penonton untuk mempertimbangkan perubahan dan melihat semula pandangan mereka terhadap peranan stereotaip yang ditakrifkan oleh budaya.

‘Ini Iklan Raya Baru, Tau ?’ dihasilkan oleh Layar Lucida, rumah produksi komersial, filem pendek, siri dan video muzik dari Malaysia.

Dalam menghasilkan ‘Ini Iklan Raya Baru, Tau?’, Julie’s Biscuits memperbaharui kerjasamanya dengan GOVT Singapore, agensi kreatif di sebalik ‘The Worst Feng Shui Master’ dan ‘Operation Maybe.


“Susah Senang Sama-sama”- Fazura Titip Ucapan Buat Jejaka Ini, Siapakah?

Salah satu perkongsian milik pelakon dan usahawan jelita, Nur Fazura di Instagram nya mencuri perhatian ramai bila mana selebriti serba boleh ini menitipkan ucapan istimewa untuk rakan baiknya Roslan Nassir di media sosial.

Menerusi hantaran tersebut, Fazura memuatnaik beberapa gambar dan video bersama Roslan yang juga merupakan jurusolek artis profesional bagi meraikan hari lahir rakanya itu hari ini.

Melihat kapsyen khas selebriti jelita ini untuk kawan baiknya itu, dia sangat menghargai persahabatan yang terjalin dan bersyukur memiliki sahabat susah senang seperti Roslan.

“Hari lahir yang istimewa buat seseorang yang sangat istimewa dalam hidup Faz.

Abe Lan, Faz bersyukur Allah SWT hadirkan abe Lan dalam hidup Faz. Bukan saja untuk menambahkan seri dalam solekan, stail kan tudung, tapi abe Lan sentiasa bagi Faz lebih dari tu semua. Sejujurnya, abe Lan lah kawan baik Faz..

Yang sentiasa mahukan terbaik untuk Faz dalam apa saja. Selalu ada dari awal sampai akhir, susah senang sama-sama sampai mood Faz pun abe Lan nak jaga supaya tak ada yang ganggu fokus Faz bila tengah kerja.

Sempena hari lahir abe Lan, Faz doakan semoga abe Lan sentiasa berada di dalam lindungan Allah SWT, dipermudahkan segala urusan, diberkati segala ibadah dan semoga semua doa-doa abe Lan dimakbulkan. Aminnn.” titip Fazura

Muatnaik yang dikongsikan mendapat respon dari Roslan, dia memberi komen meluahkan rasa terharu atas doa dan ucapan yang dititipkan Fazura untuknya.

Tak tercakap apa dah ni Faz.. Terdiam terus ni.. Terima kasih Faz dan Fattah. Semoga keluarga bahagia Faz dan Fattah dilindungi dan diberkati aminnn yarabb..

Terharu betul baca ucapan Fazura, apa pun selamat hari lahir Roslan Nassir!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tertanya Tanya Mana Kenit, Puteri Rafasya Akhirnya Jawab Kenapa Tidak Muncul Dalam 7 Hari Mencintaiku 3

Semua sedia maklum bahawa 7 Hari Mencintaiku 3 sudah memulakan tayangan di Slot Akasia, TV3 bermula 16 April 2022 lalu menggantikan Harith Fayyadh.

Drama 7 Hari Mencintaiku 3 ini adalah drama kesinambungan kisah drama terdahulu. Musim terbaru drama popular ini dikatakan akan menampilkan beberapa muka baru seperti Raja Azura, Azira Shafinaz & Pu Azman.

Bukan itu sahaja, Kenit yang wataknya dilakonkan oleh pelakon cilik Puteri Rafasya juga tiada dalam drama kali ini. Ramai netizen yang bertanyakan mengenai ketiadaan watak Kenit dalam drama ini.

Setelah menerima pelbagai persoalan mengenai ketiadaan Puteri Rafasya dalam drama tersebut, akhirnya dia menjawab soalan netizen melalui satu hantaran di Instagram miliknya.

Menurut Puteri Rafasya, ketiadaan dia di dalam drama popular tersebut disebabkan oleh jadual pengambarannya yang ‘clash’ dessalamualaikum & Hii semua😊.

‘Ramai DM, tak kurang juga yang menghubungi mommy Puteri melalui Whatssapp dan juga menerusi panggilan telefon bertanya mana Puteri dalam drama 7 Hari Mencintaiku 3 @ 7hm3. Sebenarnya jadual penggambaran Puteri berlanggar dan tidak mengizinkan Puteri untuk mengambil tawaran dari Auntie @sitirosmizahsemail @sronesdnbhd untuk meneruskan watak KENIT musim ke-3. Walaupun kali ini Puteri tidak dapat bersama family 7 Hari Mencintaiku 3, Puteri sentiasa sayang 🤗 dan menyokong 💪🏻semua yang terlibat dalam naskah hebat ini. Jangan lupa ya semua untuk menonton dan terus menyokong 7hm3. Kalau nak tau perkembangan terbaru Puteri, boleh lihat di instagram fan club @rafasyaloversngan pengambaran lain yang menyebabkan dia tidak dapat menerima tawaran tersebut.’

Bukan itu saja, Puteri juga turut menyatakan bahawa walaupun dia tidak dapat terlibat dalam drama ini, tetapi dia sentiasa menyokong naskah hebat tersebut.


Muat Naik Video Di Lapangan Terbang, Netizen Persoalkan Sajat Balik Malaysia?

Sebelum ini, Murai.MY ada melaporkan mengenai berita kesihatan bapa kepada usahawan kontroversi, Muhammad Sajjad Kamaruzzaman, atau lebih dikenali sebagai Nur Sajat kini berada dalam keadaan tenat.

Dengan berita tersebut, ramai yang bertanyakan Sajat adakah dia akan pulang ke Malaysia apabila mengetahui keadaan ayahnya yang sedang tenat.

Menurutnya, dia memutuskan untuk tidak pulang ke Malaysia disebabkan beberapa faktor.

Terbaru di Instagram miliknya, Sajat memuat naik satu video dia yang kini berada di lapangan terbang.

Dalam perkongsian tersebut, dia menunjukkan persediannya untuk berlepas ke sesuatu tempat dengan menyatakan “bersedia untuk terbang”.

Perkongsian tersebut mendapat perhatian netizen dan ramai yang bertanyakan adakah Sajat akan pulang ke Malaysia menziarahi bapanya.

Walaupun persoalan tersebut tidak dijawab oleh Sajat, tetapi ada juga yang berpendapat bahawa Sajat sedang merancang untuk pergi bercuti kerana terdapatnya tanda pagar #moodtravelgirls pada hantaran tersebut,


Tahniah! Dato’ Sri Siti Nurhaliza Kini Dilantik Menjadi Duta Jenama Di Universiti Binary

Tahniah! Satu perkongsian di halaman Instagram milik Dato’ Sri Siti Nurhaliza mengenai perlantikannya sebagai ‘Brand Ambassador’ ataupun Duta Jenama telah mendapat pujian dari ramai pihak.

Meninjau perkongsian di Instagram, Dato Sri Siti ada memuat naik satu video berdurasi 16 minit mengenai perlantikkan beliau sebagai Duta Jenama Binary Universiti.

Dalam video tersebut, kelihatan Dato Sri Siti telah menandatangani memorandum persefahaman bersama universiti tersebut.

Melihat kepada ruangan komen, ramai yang mengucapkan tahniah di atas perlantikan Dato Sri Siti. Ada juga yang mendoakan agar Dato Sri Siti dapat mengalas jawatan yang dilantik dengan sebaik mungkin.

A post shared by Siti Nurhaliza Tarudin (@ctdk)

Bukan itu saja, netizen juga turut berbangga dengan Dato Sri Siti kerana walaupun usianya sudah mencecah 40-an, masih banyak agensi yang memerlukan beliau untuk menjadi duta.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Saya Sayang Awak’- MK K-Clique Hampakan Perasaan Peminat?

Penyanyi dan pelakon MK K-Clique telah mencuri perhatian netizen di media sosial selepas berkongsi foto romantis bersama seorang wanita yang dikenali sebagai Hajaar Siti.

Menerusi hantaran di Instagram, MK dilihat memuatnaik beberapa keping foto bersama Hajaar berserta kapsyen ‘sweet’ terhadap wanita yang digelar ‘sayang’ itu.

“Minta maaf atas semua sayang. Terima kasih sebab masih sabar dengan saya. Saya sayang awak!”-MK K-Clique

Di ruangan komen, rata-rata netizen termasuklah rakan artis turut meluahkan rasa teruja, malah ada yang kecewa dan cemburu melihat foto-foto yang dikongsi oleh Muhammad Hairi Amin bin Hamdan atau lebih dikenali sebagai MK K-Clique itu.

“Bukan bishe-bishe ini orang.”-Alif Hadi

Sebagai info, selain MK K-Clique dibarisi oleh 7 penyanyi yang lain iaitu Tuju, Noki, Somean, KDeaf, FareedPF, Gnello dan Nasty Nas yang kesemuanya berasal dari negeri di bawah bayu, Sabah.


Achey Menangis Baca Al-Fatihah Untuk Arwah Ibu

Pelawak dan pelakon berbakat, Achey atau nama sebenarnya Mohd Nasir Hamzah berkongsi berita amat menyedihkan di media sosialnya.

Melihat hantaran yang dikongsikan pelakon dan pelawak ini, Achey mengumumkan bahawa ibunya Hajah Ngaisah Hassan telah pulang keramahtullah. Achey mendapat perkhabaran berita sedih itu, semasa dalam perjalanan pulang dari kerja ke rumahnya.

“YA ALLAH.. PERMUDAHKAN perjalanan mak di sana. Kami redha ya Allah.. Achey atas motor lagi mak, baru balik kerja. Mak baik.. Mak pergi bulan yang baik.. MOGA MAK JALANI WAKTU YANG TERINDAH.. Al-fatihah..”

Video pendek yang dimuatnaik di Instagram, mendengarkan suara Achey yang sebak dan menangis sambil menitipkan bacaan al-fatihah untuk arwah ibunya.

A post shared by Achey Bocey 013-6408967 (Mngr) (@acheykintangkintung)

Berita duka yang diumum mendapat banyak kiriman ucapan takziah dari rakan selebriti dan kenalan rapat diruangan komen, ramai mendoakan agar Achey sekeluarga agar tetap kuat dan tabah mengharungi ujian kehilangan ibu tercinta.

“Allahuakbar. Innalillahiwainnalillahirajiun. Al Fatihah” – Zizan Razak

“Innalilahiwainnailayhirojiuun.. Takziah Achey. Aku doakan kau sekeluarga diberi ketabahan menghadapi dugaan ni.” – Alif Satar

“Salam takziah, dia pergi bulan yang mulia @acheykintangkintung” – Hairul Azreen

“Takziah Achey. Moga tenang damai di sana, husnul khatimah dibulan baik lagi berkat, insan terpilih. Innalillah Wa Inna Ilahi Raji’un..” – PU Amin

“Allahuakbar.. Al fatihah @acheykintangkintung” – Shuib Sepahtu

“Allah Achey.. Al fatihah.. Semoga roh mak dicucuri rahmat. Salam takziah dari kami sekeluarga” – Emylia Rosnaida

“Salam takziah Achey dan keluarga. Al-Fatihah.” – Kaka Azraff

“Takziah.. Allahu semoga dipermudahkan segala urusan” – Fizz Fairuz

Untuk rekod, Allahyarhamah hajah Ngaisah Hassan menghembuskan nafas terakhirnya di Hospital Sultanah Aminah, Johor Bahru, Johor pada jam 12.46 tengah malam tadi.

Semoga Allahyarhamah ditempatkan dikalangan orang yang beriman, al-fatihah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Aliff Syukri Sedih Terpaksa Berpisah Dengan Pembantu Rumah

Usahawan kosmetik, Datuk Seri Aliff Syukri dan keluarga meluahkan rasa sedih apabila pembantu rumah kesayangan mereka yang dikenali sebagai Bibik Tudung mengambil keputusan untuk pulang ke Indonesia.

Menurut Aliff, pembantu rumahnya yang dikenali sebagai Bibik Tudung merupakan pembantu rumah yang sudah berkhidmat selama 10 tahun dengannya. Malah, dia dan keluarga turut berkesempatan menghantar pembantu rumahnya ke lapangan terbang.

“Bukan senang nak cari bibik yang setia. Kami terlalu sedih selepas 10 tahun berbakti dengan keluarga #terlajaklaris .Kesedihan yang sukar diungkapkan untuk kami sekeluarga. 10 tahun bukanlah jangka masa yang pendek, dia ibarat ibu dan penjaga kami sekeluarga.”-Kongsi Aliff

A post shared by Aliff syukri kamarzaman (@aliffsyukriterlajaklaris)

Jelas Aliff, dia turut memberitahu bahawa walaupun Bibik Tudung sekadar menjadi pembantu rumah, jasanya terlalu banyak dalam menjaga anak-anak dengan baik.

“Walaupun sekadar menjadi pekerja pembantu rumah tetapi banyak jasa beliau menjaga anak-anak saya. Daripada Baem lahir sampai lah Baem sekarang. Daripada dia takda cucu sampai ada cucu 6 orang. Daripada dia rumah buluh sampai lah berumah batu.”-Kongsi Aliff

Di ruangan komen, rata-rata netizen dan rakan artis turut meluahkan rasa sedih melihat pembantu rumah Aliff kembali ke Indonesia.

“Ya Allah permudahkan segalanya dalam hidup mu sekeluarga bibik. Aminn.”-Zarina Zainuddin

“Ya Allah. Dato. Sedihnya. Bibik Tudung sangat baik. Tak ada majikan yang layak selain Dato & Datin dan tiada tempat yang lebih sesuai selain Dato & Datin. Harap-harap tak lama balik dan tetap bekerja lagi nanti.”-Iqbal Zulkefli

Di akhir hantarannya, Aliff turut menitipkan ucapan buat pembantu rumah kesayangannya bahawa seluruh ahli keluarganya bakal merindui dan terasa kehilangan namun yakin bahawa ini adalah keputusan yang terbaik untuk pembantu rumahnya sekeluarga rasa gembira.


“Jangan Terus Tikam Saya”- Iqbal Zulkefli Bersuara Isu PA DSV, Pertahankan Kebenaran

Isu kontroversi melibatkan Dato Seri Vida (DVS) bersama pembantu peribadi barunya (PA) yang dikenali sebagai Qush, mendapat perhatian orang ramai dan menjadi perbualan hangat di media sosial.

Isu kontroversi mula tular apabila Qush membuat pendedahan di TikTok, di mana dia hanya berkolaborasi bersama Vida untuk berlakon menjadi pembantu peribadi usahawan kosmetik tersebut.

Namun kerjasama itu tidak lama kerana Qush mendedahkan dia tidak menerima sebarang surat tawaran dan perjanjian untuk terus bekerja dengan Vida.

PART ✌ selama ni pa acting je ？#abgqu #dsv #tiktokvirall #virallll #fyppp #fypシ tunggu part 3⃣

Isu kontroversi yang berlaku ini juga mendapat perhatian usahawan sensasi Ahmad Iqbal Zulkefli, di mana baru-baru ini Iqbal memuatnaik tangkap layar berita dari media tempatan di Insta-Stories nya.

Di mana berita yang disiarkan itu mendedahkan jangkaannya bahawa pembantu peribadi baharu Vida tidak kekal lama dan menasihati usahawan kosmetik tersebut agar berhenti membuat ‘drama’ di mata umum

Melihat apa yang menimpa Qush gara-gara isu kontroversi tersebut, Iqbal bangkit bersuara dan sekaligus cuba menjelaskan kepada orang ramai kebenaran yang dia pertahankan sebelum ini.

“Bukannya seronok isu-isu begini tapi kalian boleh nilai sendirilah bagaimana kental saya pertahankan kebenaran sebelum ini. Satu-persatu telahpun terbukti.

Zaman sekarang, kalau didiamkan salah faham itu terus berjalan. Saya buktikan dengan fakta bukan dengan cara muat naik video bersedekah beli hati netizen.” Dedahnya

Iqbal juga turut memohon dan meminta kepada orang ramai, agar tidak mudah termakan dengan sebarang spekulasi berkaitan dengan dirinya dan terus menjatuhkan hukuman dengan kecaman.

“Jadi, apa-apa hal serius saya beritahu. Tolonglah serius jangan terus tikam saya.

Kepada yang kecam saya, cuba ingat semula kata-kata yang dilemparkan kepada saya sebelum ini.

Cuba ingat balik semua yang saya jelaskan.” Kongsinya

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Bella Tergelincir Lalu Tertekan Picu Penapis Air Cuckoo, Peguam Hafidzah Tampil Beri Penjelasan!

Peguam Nurul Hafidzah Hassan tampil memberikan penjelasan berikutan isu anak istimewa, adik Bella yang dikatakan telah berlari dan tergelincir lalu tertarik picu air panas penapis air berjenama Cuckoo.

Menerusi hantaran nya di Instagram, peguam yang mewakili pengasas Rumah Bonda, Siti Bainun ini menjelaskan bahawa penapis air Cuckoo itu adalah yang disebut oleh saksi pendakwaan berulang kali.

“Cuckoo ni saksi pendakwaan yang sebut berulang.”-Hafidzah

Tambahnya lagi, Hafidzah turut menjelaskan bahawa pembelaan hanya soal balas mengenai kesahihan penapis air berjenama Cuckoo dan tidak pernah menyebut mengenai tergelincir sehingga tertarik picu.

“Pembelaan hanya soal balas tentang kesahihan Cuckoo. Tak pernah sebut tergelincir picit picu.”-Hafidzah

Peguam Siti Bainun yang mengakui tuduhan di media sosial terhadapnya itu sebagai fitnah turut menjelaskan bahawa bukan dirinya yang menyoal mengenai penapis air Cuckoo itu.

“Dari satu fitnah merangkai-rangkai ke fitnah lain. Dah la bukan saya yang soal pasal Cuckoo. Soalan picu pun tak pernah tanya.”-Jelas Hafidzah

Di ruangan komen, rata-rata netizen memberikan pelbagai reaksi malah ada yang menganggap peguam ini tidak seharusnya memberi penjelasan kepada netizen mengenai kes adik Bella.

“Puan, saya bukan nak cakap apa. Untuk perjuangan puan menentang netizen Malaysia ni saya mampu ucapkan-selamat maju jaya.

“Nasiblaa cik lawyer. Be a professional. Tak perlu nak explain dekat netizen pun.#justiceforbella.”

“Sebenarnya macam ni. Bella dah cedera. Kenapa Siti Bainun tak bawak Bella ke klinik untuk dapatkan rawatan. Tu je. Saya rasa kalau Bella dapatkan rawatan pasti tak jadi isu berangkai macam ni.”

Sehingga kini kes penderaan adik Bella masih berada dalam proses perbicaraan di mahkamah. Sama-sama kita doakan agar nasib adik Bella akan terbela…


Shopping Mall di KL Semakin Sesak? Apa Kata ‘Explore’ 7 Lokasi Membeli Belah Di Selangor Ini Untuk Persiapan Aidilfitri

Masa untuk membeli-belah telah tiba – ianya satu perkara yang sering dilakukan sempena bulan Syawal yang menjelang tiba. Negeri Selangor yang terkenal sebagai syurga beli-belah merupakan destinasi terbaik bagi mendapatkan barangan keperluan lebaran anda seperti hiasan rumah dan tentunya baju raya!

Terdapat pelbagai jualan, diskaun dan promosi yang ditawarkan kepada orang ramai untuk membawa lebih banyak kegembiraan dan kebahagiaan kepada penduduk setempat pada musim perayaan tahun ini. #PusingSelangorDulu ke 7 lokasi tumpuan di Negeri Selangor seperti yang tersenarai bagi memeriahkan lebaran anda!

Kompleks PKNS Shah Alam merupakan sebuah Pusat Beli-belah yang terkenal di Shah Alam dan masyarakat sekitar. Setiap hujung minggu, ribuan pengunjung dari kawasan berhampiran dan luar Shah Alam datang ke Kompleks PKNS Shah Alam untuk membeli-belah dan menjamu selera. Sebagai Pusat beli-belah pertama di Shah Alam, ia kekal sebagai destinasi pelancongan yang popular.

Kompleks PKNS Shah Alam menyediakan pengalaman membeli-belah yang menyeronokkan yang juga menjimatkan kos. Terdapat pelbagai kedai yang tersedia, termasuk butik fesyen, restoran, kedai elektronik dan mudah alih, dan lain-lain. Tentunya ianya sebuah lokasi yang sesuai untuk anda berbelanja!

Alamat : Persiaran Tasik, Selangor Darul Ehsan 40000 Shah Alam, Selangor.

SACC Mall, terletak di Pusat Bandar Shah Alam adalah sebuah ‘Neighbourhood Mall’ yang membawa kelainan yang tersendiri. Melangkah ke dalam Pusat Beli-belah ini pasti memberikan keseronokan untuk seisi keluarga. Ia adalah syurga membeli-belah di mana jenama tempatan dan antarabangsa banyak ditawarkan di sini.

SACC Mall ialah destinasi yang mesti dikunjungi oleh pembeli, dengan gabungan kedai yang menarik yang menawarkan pelbagai pilihan dan harga. Sepanjang tahun, acara dan promosi menarik dirancang untuk meraikan setiap perayaan utama. Terdapat juga pelbagai pilihan restoran yang menyajikan masakan domestik dan antarabangsa untuk anda menikmati hidangan selepas seharian membeli-belah!

Alamat : Jalan Perbadanan 14/9, Seksyen 14, 40000 Shah Alam, Selangor.

Bangi Central ialah sebuah Pusat Beli-belah yang terletak di Bandar Baru Bangi. Hab perniagaan ini terkenal sebagai pusat perniagaan di Bandar ini yang menempatkan pelbagai jenis perniagaan. Dalam 80-unit kedai di sini, kebanyakannya adalah restoran dan butik fesyen! Majoriti perkhidmatan yang diperlukan oleh penduduk tempatan juga boleh didapati di kawasan ini.

Alamat : Jalan Medan Pusat Bandar 6A 43650 Bangi, Selangor.

GM Klang Wholesale City mempunyai lebih 2,500 kedai, menyediakan jualan borong dan runcit yang tiada tandingan. Ianya juga sebuah pusat perdagangan serantau, dengan deretan restoran dan kedai makan, serta dilengkapi dengan kemudahan yang selesa untuk anda membeli-belah di musim perayaan ini! GM Klang Wholesale City menyediakan pelbagai rangkaian produk seperti hiasan rumah dan perkahwinan, pakaian, tekstil, aksesori IT, mainan, dan banyak lagi. Satu lagi komponen khusus di sini ialah Zon Jenama Malaysia; sebuah presint yang direka dengan cantik yang mempamerkan fesyen, aksesori, makanan dan kraftangan keluaran tempatan.

Alamat: GM Klang Wholesale City, Jalan Kasuarina 1, Bandar Botanic Capital 41200 Klang, Selangor.

Pusat Beli-belah gaya hidup seluas 620,000 kaki persegi, dengan lebih 200 kedai runcit tersebar di lapan tingkat tingkat runcit dan 1,900 tempat letak kereta ini menjadi destinasi membeli-belah yang popular saban tahun. Ianya menyediakan gabungan ideal fesyen antarabangsa dan tempatan, hiburan, konsep rumah dan gaya hidup serta pilihan tempat makan yang pelbagai.

Pelbagai jenama utama di Pusat Beli-belah ini telah disusun rapi untuk memberikan
pengunjung sebuah pengalaman beli-belah, hiburan serta seleksi makanan yang terbaik.

Alamat: Melawati Mall, Jalan Bandar Melawati, Pusat Bandar Melawati, Kuala Lumpur, Selangor.

Fesyen Muslimah semakin popular, dan koleksi busana Muslimah sering mendapat sambutan para penggemar fesyen Muslimah dan orang ramai. Seksyen 7, Shah Alam menjadi lokasi yang menempatkan pelbagai jenama dan butik fesyen menjual fesyen
Muslimah yang menawan dan berkualiti tinggi seperti jenama Bella Ammara, Hatta Dolmat, LosraVelda dan banyak lagi. Penggemar fesyen Muslimah pasti rambang mata apabila berkunjung ke sini!

Alamat : Seksyen 7, 40000 Shah Alam, Selangor.

Lebih 200 perniagaan runcit dan 60 perniagaan makanan tersedia di The Curve, Mutiara Damansara. Terdapat banyak pilihan dari segi fesyen, kecantikan, kesihatan, barangan kanak-kanak, buku, kelengkapan rumah, barang kemas, aksesori, serta outlet makanan dan minuman. The Curve ialah tempat permulaan membeli-belah sehenti anda, dengan pilihan butik fesyen moden, deretan gerai jualan yang menjual pelbagai jenis barangan, serta pembekal kelengkapan rumah bagi mempersiapkan anda untuk musim lebaran ini!

Alamat : 6 Jalan PJU 7/3, Mutiara Damansara 47810 Petaling Jaya, Selangor.

Bawa keluarga anda ke membeli-belah di 7 lokasi tumpuan di Negeri Selangor seperti yang tersenarai bagi mendapatkan barangan persiapan Hari Raya Aidilfitri anda, dalam penuh keselesaan. Dari baju raya, barangan kelengkapan rumah, perkhidmatan penjagaan diri, aksesori, sehingga ke biskut raya boleh didapati kesemuanya di satu lokasi sahaja! Tentunya ia menjimatkan masa anda sekeluarga! Jadi apa tunggu lagi? #PusingSelangorDulu bersempena musim lebaran ini, namun jangan lupa mempraktikkan SOP pencegahan penyebaran virus Covid-19 demi kesejahteraan bersama!

Anda juga boleh layari laman web rasmi Tourism Selangor, www.selangor.travel atau ikuti akaun media sosial rasmi Tourism Selangor; Instagram, Facebook, Twitter, TikTok, dan saluran YouTube Tourism Selangor untuk sebarang informasi lanjut mengenai sector pelancongan Negeri Selangor

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Pun Tiada 10 Lawyer. Hebat…”-TMJ

Sebelum ini, Tunku Mahkota Johor (TMJ), Tunku Ismail Sultan Ibrahim telah menitahkan agar meminda undang-undang semasa bagi Akta Kanak-Kanak 2001 untuk memastikan kes penderaan remaja perempuan Sindrom Down, Bella tidak berulang. Terkini, TMJ menjelaskan bahawa ini baru satu permulaan dan bakal membantu Bella sebaik mungkin.

Menerusi Insta Stories, baginda memberitahu dirinya sendiri tidak memiliki seramai 10 orang peguam apabila mengetahui pengasas Rumah Bonda, Siti Bainun memiliki seramai 10 orang peguam untuk mempertahankan dirinya berikutan kes penderaan Bella.

“Saya pun tiada 10 lawyer. Hebat..”-Komen TMJ

Dalam pada itu, TMJ menyatakan bahawa ini baru permulaan dan bakal membantu Bella sebaik mungkin.

“Apa apapun ini baru satu permulaan. Bella adalah hero sebenar dan saya akan bantu Bella sebaik mungkin.”-TMJ

Selain itu, TMJ turut memberitahu baginda akan memastikan setiap kanak-kanak dalam negara terpelihara dan menitahkan pihak kerajaan harus meminda undang-undang untuk melindungi kanak-kanak.

“Saya juga akan memastikan setiap kanak-kanak dalam negara terpelihara dan dilindungi,. Krejaan Malaysia mesti pinda Undang-undang untuk melindugi kanak-kanak.”-TMJ


Dengan Tema ‘Tropical Raya Paradise’, Ini Alasan Mengapa Aman Central Sesuai Untuk Dijadikan Percutian Raya Anda Seterusnya

Persaaan teruja Rakyat Malaysia untuk menyambut hari lebaran semakin membara-bara. Lagi-lagi tahun ini ramai yang sudah merancang untuk balik kampung setelah beberapa tahun rakyat Malaysia tidak dibenarkan merentas negeri kerana PKP.

Bagi yang bakal ke utara, jangan lepaskan peluang untuk mengunjungi Aman Central. Tambah kan keseronokkan balik kampung dengan mengunjungi pusat membeli-belah ini yang menyediakan sebuah laman dengan dekorasi luar biasa dan pelbagai promosi. Tahun ini Aman Central memberi sentuhan dekorasi ala suasana hari-raya dengan suasana dalam taman fantasi yang begitu indah.

Bertemakan “Tropical Raya Paradise“, Aman Central telah memperkenalkan suasana seperti di alam fantasi yang agak unik dengan gaya tersendiri bermula 1 April hingga 15 Mei 2022. Bukan sahaja kita akan dapat lihat pelbagai props seperti beranda ukiran kayu tradisional, himpunan bunga dalam pelbagai warna dan bentuk, hiasan lampu yang bergemerlapan dan sebagainya.

Malah pengunjung boleh membuat aktiviti bersama keluarga seperi gubahan bunga sendiri untuk dibawa pulang  dengan menyertai Bengkel Paradise Bouquet mereka!

Jom lihat himpunan gambar di bawah, kami pasti anda mesti rasa tak sabar nak bergambar di sini kan?

Bahkan sepanjang kita berjalan, terasa seperti berada di sebuah kota imaginasi yang sangat mengagumkan. Pengunjung Aman Central , boleh jadikan lokasi ini sebagai tempat seluruh keluarga bergambar ketika musim perayaan ini, memang cantik!.

Dengan payung lutsinar berwarna-warni di sepanjang laluan pejalan kaki  ke arah Central Atrium pusat beli-belah, laluan  ini mencipta ruang yang penuh indah untuk keluarga dan rakan-rakan untuk menemui syurga tropika . Menang sangat “Instagrammable” .Ia boleh dijadikan sebagai percutian Raya anda yang seterusnya.

Bukan sahaja boleh mencuci mata dengan melihat seolah keindahan suasana desa di dalam kompleks membeli-belah. Bahkan, kita juga boleh mendapatkan pelbagai juadah, biskut-biskut raya dan macam-macam lagi keperluan untuk menyambut aidilfitri di sini.

Raya ini Aman Central mengajak anda semua beramai-ramai menerokai taman unik ini kerana ia diterangi dengan indah oleh pelbagai tanglung parafin tradisional dan temui paparan flora dan fauna yang menakjubkan.

Sematkan kenangan anda di “Tropical Raya Paradise” Aman Central dengan mengumpul kesemua koleksi istimewa raya kali ini. Berbelanja RM 350 dan ke atas dalam resit tunggal untuk menebus sampul duit raya tropical dan bagi yang berbelanja baju raya RM3,388 dan ke atas, anda boleh membawa pulang sepasang kusyen tropical!

Menarik, kan? Kalau anda nak tahu maklumat lanjut tentang sambutan hari raya dan aktiviti juga persembahan Raya di Aman Central, layari laman sesawang Aman Central atau Facebook Aman Central dan Instagram Aman Central

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sibuk Promosi Kuih Raya, Tapi Kenapa Netizen Tertarik Tengok Warna Inai Di Kuku Neelofa?

Tular di media sosial milik usahawan dan selebriti terkenal tanah air, Neelofa semalam di mana selebriti ini bersama suaminya Haris Ismail membuat siaran langsung bagi mempromosikan produk biskut raya keluaran mereka di Instagram.

Selesai mempromosi biskut raya yang dikenali dengan jenama Nunha itu, Neelofa berkongsi pula tangkap layar mesej-mesej dari pengikutnya di Instagram dengan menyoal produk inai yang digunakan selebriti jelita ini.

Gara-gara ramai yang bertanya jenama inai yang digunakan, Neelofa mendedahkan bahawa dia memakai produk inai keluaran dirinya sendiri iaitu inai Nunha. Usahawan wanita hebat ini juga, maklumkan dia bakal melancarkan produk inai itu tidak lama lagi.

“Dm saya hari-hari orang tanya pasal innai.. Pening akak nak jawab!! Ni innai NUNHA.. Tengah production.. Memang rancang nak keluar raya tapi saya panjangkan untuk R&D lagi.. Alhamdulillah, saya puas hati sangat-sangat !!” Dedahnya

Menerusi pendedahan Neelofa di Insta-Stories nya, selebriti ini dedah bukan mudah bagi pasukannya menghasilkan inai yang bertepatan dengan citarasa dirinya dan banyak uji kaji telah dilakukan untuk dapatkan warna inai yang diminati.

“Innai ni bukan main susah saya nak cari warna yang betul-betul kena dengan jiwa.. Tekstur yang paling elok, tak comot kalau kena kulit, tak pening bau kalau pakai.

Jadi semua masalah-masalah innai ni saya jumpa dalam innai yang saya pakai ni setelah sekian lama kita buat ujian makmal..

Terima kasih kepada pasukan yang berpulun puaskan hati akak yang sangat cerewet ini.. Nanti kan ok!! Tak lama lagi dah” Umumnya


“Ini Bukan Laman Saya”- Ada Akaun Facebook Palsu Guna Nama & Profil Imej Siti Nurhaliza

Umum sedia maklum penyanyi dan usahawan terkenal tanah air, Dato Sri’ Siti Nurhaliza kini berada di tanah suci Mekah bagi menunaikan ibadah umrah. Namun sebelum selebriti kesayangan ramai ini bertolak, Siti sempat menitipkan pesanan di media sosialnya.

Dengan memuatnaik tangkap layar akaun palsu di Insta-Stories nya, Siti menitipkan pesanan kepada orang ramai agar berhati-hati jika terjumpa akaun Facebook palsu tersebut yang menggunakan imej profil dan namanya bagi menjual produk di laman tersebut.

“Palsu. Ini bukan laman saya, laman saya disahkan” Pesannya

Tidak mahu ada yang terjerat dengan akaun palsu yang dibuat oleh individu tidak bertanggungjawab, Siti memuatnaik tangkap layar akaun Facebook nya yang telah disahkan dengan tanda biru di Insta-Stories nya.

“Laman saya ada tanda biru disahkan” Dedahnya

Sekadar info, Dato Sri’ Siti Nurhaliza kini menjalani ibadah umrah di tanah suci Mekah dan Madinah bersama kakak iparnya Datin Zaiton Mohd Jiwa yang juga merupakan penerbit televisyen dan juga bersama pengurusnya Rozi Abdul Razak.


“Sungguh Memalukan!”-Ustazah Asma’ Harun Beri Teguran MV Lagu Raya Aliff Syukri

Pendakwah bebas dan penceramah terkenal tanah air, Ustazah Asma’ Harun tampil memberi teguran terhadap tindakan usahawan kosmetik sensasi, Dato Seri Aliff Syukri berikutan video muzik lagu raya terbaharunya yang telah mencetuskan kecaman dari pelbagai pihak.

Menerusi hantaran nya di Facebook, pendakwah bebas ini meluahkan rasa hairan bagaimana video muzik dengan aksi melampau itu berani ditayangkan menjelangnya 10 hari terakhir bulan Ramadan.

“Kita tidak pasti apa yang bermain dalam fikiran mereka tetapi bagaimana video muzik dengan aksi yang sangat melampau sebegitu berani ditayangkan saat menjelangnya 10 hari terakhir bulan Ramadan.

Bukan saja tidak ada sekelumit pun rasa malu, bahkan berbangga pula dengan tingginya viewers yang berjaya dicapai. Allahuakbar.”-Ustazah Asma’

Tambahnya lagi, Ustazah Asma’ turut menganggap ia sebagai barah yang semakin kronik dalam kalangan masyarakat yang bangga menjadi trending walau dengan cara yang bertentangan dengan agama.

“Inilah barah yang makin kronik dalam masyarakat, terutama mereka yang inginkan pengaruh dan seumpamanya. Kalian teruja apabila tontonan di media sosial meningkat, BERBANGGA MENJADI TRENDING #1 walaupun dengan cara yang bertentangan dengan agama.

Dulu pernah ditegur, diberi nasihat dan sebagainya, namun masih berulang hal yang sama tanpa ada secebis rasa sesal.”-Ustazah Asma’

Dalam pada itu, Ustazah Asma’ Harun memberitahu dirinya tidak bermaksud untuk merendahkan golongan lelaki lembut, namun kecewa dengan video muzik lagu raya terbaharu itu yang menampilkan penari iringan yang bersolek seperti wanita.

“Bukan maksud hendak merendahkan golongan lelaki lembut, tetapi jangan sekali-kali mengangkat budaya yang dilarang oleh Allah dan Rasulullah, iaitu lelaki yang menyerupai perempuan.

Video ini terang-terangan menampilkan penari iringan yang solekannya seperti wanita, maaf ia sungguh memalukan!”-Ustazah Asma’

Pendakwah bebas turut berpendapat sekiranya kita sentiasa diberikan nikmat yang melimpah ruah tanpa henti walaupun hidup dalam keadaan fasiq iaitu berterusan melakukan maksiat secara nyata, berhati-hatilah dengan rezeki yang dikurniakan Maha Pemberi Rezeki kepada kita.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aprena Manrose Terharu Suami Buat Kejutan Rai Hari Lahir Di Festival Absolut Bazaar

Pelakon dan usahawan jelita, Wan Syahera Putri Aprena atau lebih dikenali sebagai Aprena Manrose menerima kejutan istimewa dari suami tercinta, Mohd Afiq Hazman semalam.

Di hari terakhir mempromosikan barang jualan di Festival Absolut Bazaar x Gaya Raya 2022 yang diadakan di Malaysia International Trade and Exhibition Centre (MITEC), suami selebriti cantik ini membuat kejutan raikan hari lahir isteri yang ke-29 bersama rakan selebriti dan pihak penganjur.

Mengintip di Insta Stories Aprena, dia meluahkan masih tidak dapat lupakan kejutan istimewa tersebut dan mengucapkan terima kasih kepada semua yang berkumpul raikan hari lahirnya.

“Saya tak boleh move on dengan kejutan dari suami dan semua yang berkumpul semalam. So sweet lah anda semua. Terima kasih banyak @absolutbazaar” luahnya

Aprena juga ada memuatnaik video kejutan hari lahir tersebut di Instagram nya, dan berkongsi momen istimewa semalam menerusi penulisannya.

Dalam kapsyen yang ditulis Aprena mendedahkan dia berasa pelik melihat ramai kenalannya berkumpul di depan tandas lelaki, namun semuanya terjawab apabila dia berada di atas pentas dan di kelilingi rakan dan suami bersama kek hari lahir dan jambangan bunga.

“Allah maha baik, Allah selalu bagi lebih. Alhamdulillah. Terima kasih suami tercinta dan semua yang sudi surprice kan kita semalam. Terharu sangat!

Kita nak gi tandas untuk touch up sebab gementar tiba-tiba penganjur suruh naik pentas promosi barang (gemuruh naik pentas tu ada ya bila ramai orang) tapi ternampak sekelompok geng-geng saya, patutlah!

Mulanya tak fikir apa-apa pun sebab ingat dia orang beratur nak masuk tandas tapi persoalannya yang dia orang kumpul tu depan tandas lelaki, kenapa perempuan pun beratur situ? Hahahaha” tulisnya

Menerima kejutan sebegitu membuatkan pelakon ini sangat menghargai kejutan yang dilakukan suaminya dan juga semua yang terlibat bagi bersama-sama menjayakan kejutan tersebut untuk rai ulang tahun kelahirannya.

“Tapi tak kisahlah ianya so sweet lah usaha suami nak kumpul kan semua padahal, masing-masing sibuk jaga booth dengan dia orang ramai pelanggan nak kena layan.

Bila masa dia rancang pun tak tahulah, saya hargai sangat sayang @mohdafiqhazman dan semua yang naik pentas nyanyikan lagu hari lahir untuk saya.

Tak terkata! Kalau tahu nak buat kejutan, pakai lawa-lawa sikit hari terakhir tu hahahaha sayang semua kerana Allah” titipnya

Melihat posting yang dikongsikan Aprena itu, ramai rakan selebriti dan peminatnya menitipkan doa dan ucapan hari lahir kepadanya di ruangan komen.

“Selamat hari lahir baby! Semoga panjang umur dimurahkan rezeki seperti air zam zam yang mengalir dan berjaya dunia akhirat. sayang dan rindu kamu”

“Selamat hari lahir cantik” komen mereka

Sekadar info, Aprena Manrose dan suaminya Mohd Afiq Hazman telah mendirikan rumahtangga pada 12 November 2016.

Romantiknya, apa pun selamat hari lahir Aprena!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Penggubahan Wang Haram & Pemerdagangan Manusia?”-TMJ Seru Ahli Politik Yang ‘Senyap’ Terhadap Kes Bella

Sebelum ini, Tunku Mahkota Johor (TMJ) Tunku Ismail Sultan Ibrahim pernah bersuara mengenai pengasas Rumah Bonda, Siti Bainun yang memiliki seramai 10 orang peguam untuk mempertahankan dirinya yang disyaki terlibat dalam kes penderaan anak istimewa, adik Bella. Terkini, TMJ tampil bersuara terhadap ahli politik yang hanya berdiam diri terhadap kes Bella.

Menerusi Insta Stories, TMJ persoal ahli politik yang hanya berdiam diri terhadap kes Bella serta adakah ahli-ahli politik itu mempunyai kaitan dengan Rumah Bonda.

“Berkenaan kes Bella. Mana pergi semua ahli politik yang so called pro human rights ni semua? Senyap aja.

Ada apa-apa kaitan dengan Rumah Bonda ke?”-Soal TMJ

Dalam pada itu, baginda turut mempersoalkan adakah beberapa rumah kebajikan kanak-kanak itu telah digunakan oleh pihak-pihak tertentu untuk penggubahan wang haram dan pemerdagangan manusia.

“Adakah beberapa rumah ini semua digunakan pihak-pihak tertentu untuk penggubahan wang haram dan pemerdagangan manusia? Dua-dua belah senyap.”-TMJ

Murai My baru-baru ini melaporkan TMJ yang menganggap ini baru permulaann dan bakal membantu Bella sebaik mungkin. Baginda turut mempersoalkan pengasas Rumah Bonda yang memliki seramai 10 orang peguam untuk mempertahankan dirinya terhadap kes penderaan Bella yang masih dalam perbicaraan mahkamah.


“Adakah Dia Dah Setaraf Diva No 1 Malaysia?”- Netizen Kesal Harga Tiket Konsert Aina Abdul Agak Mahal

Penyanyi popular, Aina Abdul bakal mengadakan konsert A Night With Aina Abdul 2.0 yang bakal berlangsung di istana Budaya pada 25 dan 16 Jun ini. Walaubagaimanapun, terdapat sesetengah peminat yang merasakan harga tiket penyanyi bersuara lunak ini terlalu mahal.

Menerusi laman Twitter, peminat mula merungut dengan harga tiket Konsert A Night With Aina Abdul terlalu mahal, malah ada yang membandingkan Aina dengan penyanyi no.1 Malaysia Dato’ Sri Siti Nurhaliza

“Lagu dia dah banyak ke macam lagu-lagu TokTi sampai letak harga tiket mahal? Adakah dia dah setaraf Diva No 1 Malaysia?.”

“Saya suka lagu Aina Abdul. Dia penyanyi yang bagus tapi saya harus mengaku, saya agak kecewa dengan harga tiket itu.”

“Saya tak tahu kenapa Aina Abdul setuju dengan price range begitu. Anda patut tahu kuasa pembeli penyokong anda.”

Malah ada peminat yang mempertahankan Aina Abdul dengan memberitahu harga tiket konsert Aina menjadi mahal adalah kerana tanpa sebarang penaja.

“Orang bising-bising pasal tiket Aina Abdul mahal. Dia buat konsert dekat Istana Budaya tanpa sebarang sponsor. Sudah tentu harga tiket akan mahal. Kau tak mampu beli, kau bukan target dia lah. Aduh.”

“Aina Abdul adalah penyanyi hebat yang ada dalam Malaysia nih dah tak mampu beli tiket jangan sampai downgrade dia!

Dia punya payah independent dalam industri muzik Malaysia ni tanpa pertolongan siapa-siapa kau level kan dia macam penyanyi yang tak ada bakat! Senak teroks kau.”

Sebagai info, menerusi laman web jualan tiket, harga yang ditawarkan serendah RM113,36 (reminiscing Blue Zone) hingga RM1246.96 (Sumpah Gold Seat) . Sehingga artikel ini ditulis, tiket berharga RM113.36 telah pun habis dijual.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Cipta Sejarah Baru! Kenali Suzanne Low, Artis R&B Trilingual Pertama Di Malaysia

Namanya sebelum ini begitu asing bagi pendengar lagu Melayu namun Suzanne Low kini semakin mendapat perhatian apabila single pertamanya, “Disentuhi Cinta”, mula diterima pendengar stesen TV, radio dan YouTube.

Apa yang menarik, Suzanne mengukir sejarah baru bagi industri muzik tempatan apabila menjadi artis R&B trilingual pertama di Malaysia yang berjaya merakamkan lagu dalam 3 bahasa iaitu Melayu, Inggeris dan Mandarin.

Karya itu adalah Disentuhi Cinta / Endlessly / Zhi Dao Wo Men Yu Jian Ai. Ciptaan komposer handalan Yu Heng yang bergenre R&B dan Soul. Ia telah diedarkan ke semua platform digital pada sambutan Hari Kekasih, 14 Februari 2022.

Anak kelahiran Pulau Pinang ini mula menyanyi sejak usia 5 tahun lagi dan mendapat galakan daripada ibunya. Bakat Suzanne akhirnya dikesan Yu Heng ketika berusia 19 tahun lalu disunting bernaung di bawah Golden Shore Entertainment Sdn Bhd.

Beliau juga pernah menyertai program nyanyian “The Voice Malaysia” dan “Sing!! China” di Shanghai pada 2018 dan berada pada kedudukan selesa.

Ketika ini Suzanne masih menimba pengalaman menyanyi live di beberapa kelab malam dan lounge sekitar Lembah Klang. Dia akui meminati Tan Sri P. Ramlee, Dato’ Sheila Majid dan Jaclyn Victor.


Zoey Rahman ‘Belanja’ Foto Zaman Jambu, Komen Netizen Curi Perhatian

Pelakon, pengacara dan usahawan, Zoey Rahman, 37, baru-baru ini memuatnaik foto lama bersama dua rakannya di Instagram mencuri perhatian ramai pengguna media sosial.

Zoey atau pemilik nama sebenar Mohd Hairey Azhar Abd Rahman mengimbau zaman dia menjadi pengacara bagi rancangan Gerak Geri Gasing di bawah Astro Ceria dengan berkongsi foto lama dengan kapsyen ringkas di Instagram nya.

“Zaman hambu hahahah 2011 zaman gerak geri gasing. Eh gerak geri gasing 2006 -2008” tulisnya

Melihat foto dan kapsyen yang dikongsikan Zoey, orang ramai mula membanjiri ruangan komen dengan memberi komen yang cukup menarik dan menghiburkan.

“Sekarang zaman apa pula? Betik, Kelapa? Kedondong?”

“Kalau dulu jambu, sekarang ni durian…?” komen mereka

Menariknya foto lama yang dimuatnaik Zoey itu juga mendapat perhatian usahawan dan ikon fesyen terkemuka tanah air, Wak Doyok, di mana usahawan selebriti ini mendedah bahawa dia juga berada dalam gambar tersebut.

Perasan sesuatu tak wajah Zoey masa zaman muda remaja dengan yang sekarang ni tak makan dek usia langsung, awet muda!


[REVIEW] Samsung Galaxy S22+, Kamera Lebih ‘Padu’ Dari Sebelumnya

Samsung secara rasminya melancarkan siri telefon pintar perdana terbaharunya iaitu Siri Galaxy S22 pada Februari lalu yang terdiri daripada tiga model iaitu Galaxy S22, Galaxy S22+ dan Galaxy S22 Ultra.

Kali ini Murai MY berpeluang mencuba salah satu model yang ditawarkan oleh mereka iaitu Samsung Galaxy S22+  dengan 8 GB RAM dan 128 GB storan dalaman. Di Malaysia sahaja, terdapat dua varian Galaxy S22 Plus ditawarkan. Untuk harga, Samsung meletakkan harga Galaxy S22+ varian 8/128 GB dengan harga RM4,099. Bagi model 8/256 GB pula, harganya ditetapkan pada RM 4,299. Ini reviewnya;

Telefon ini  merupakan pengganti Samsung Galaxy S21+ yang dikeluarkan tahun lalu. Sebagai pengganti, Galaxy S22+ membawakan beberapa penambahbaikan berbanding pendahulunya. Dari segi chipset contohnya, kini, Galaxy S22 Plus dikuasakan oleh cipset terkuat Qualcomm, Snapdragon 8 Gen 1.

Pada pandangan pertama, Samsung Galaxy S22+ hadir dengan reka bentuk yang serupa dengan pendahulunya, Galaxy S21+. Begitu juga pada bahagian hadapan, paparan Galaxy S22+ hadir dengan penampilan yang serupa dengan pendahulunya, dikelilingi oleh bezel nipis, dan dengan lubang pada skrin 6.7-inci sebagai lokasi untuk benam kamera hadapan.

Jom semak artikel kami sebelum ini di bawah tentang pandang pertama kami tentang Samsung S22+.

[UNBOXING] Samsung Galaxy S22+, Reka Bentuk Yang Diperbaharui Demi Keselesaan Pengguna .

Samsung Galaxy S22+ disematkan dengan tiga kamera belakang yang terdiri daripada kamera utama 50MP, ultralebar 12MP dan telefoto 10MP untuk zum optik 3x, serta satu kamera di hadapan dengan resolusi 10MP.

Kamera belakang utama telefon ini adalah peningkatan ketara daripada generasi sebelumnya, kerana barisan Galaxy S21 dilengkapi dengan kamera utama 12MP. Berbekalkan resolusi ini, kamera Galaxy S22+ menyediakan foto dengan penampilan yang lebih cerah dalam keadaan pencahayaan yang malap.

Anda boleh mendapatkan foto yang lebih cerah menggunakan mod kamera biasa, tanpa perlu menggunakan Night mode. Walau bagaimanapun, apabila merakam dalam cahaya malap, pemberitahuan akan muncul meminta anda memastikan telefon anda stabil sehingga proses penangkapan selesai.

Bukan sahaja lebih cerah, kamera Samsung Galaxy S22+ ini turut menyediakan gambar yang diambil dalam keadaan pencahayaan malap dengan lebih tajam dan hampir tiada noise. Selain itu, Samsung turut menyediakan kamera telefon pintar ini dengan keupayaan zum digital sehingga 30 kali ganda. Foto yang dihasilkan oleh keupayaan zum ini juga agak baik.

Samsung juga telah melengkapkan Galaxy S22+ dengan keupayaan rakaman video 4K sehingga 60fps, dan juga ciri penstabilan untuk menghasilkan video yang lebih lancar tanpa goyah. Selain itu, telefon ini turut dilengkapi dengan ciri unggul Samsung iaitu Single Take yang membolehkan anda mendapatkan beberapa format kandungan dengan sekali menekan butang pengatup.

Mengenai bateri, Samsung telah menyediakan Galaxy S22+ bateri berkapasiti 4,500mAh. Dalam keadaan penggunaan harian dengan menyemak media sosial sekali-sekala, menonton video, bertukar-tukar mesej pada platform pemesejan segera, bateri peranti ini boleh bertahan selama kira-kira setengah hari, walaupun ia juga bergantung pada suhu dan kestabilan rangkaian internet.

Tanpa bicu audio 3.5mm, pilihan untuk mendengar muzik hanya tersedia melalui port USB-C, fon telinga tanpa wayar atau pembesar suara stereo—yang kedua adalah kualiti yang sangat baik dan cukup kuat. Bunyi agak seimbang dari kedua-dua lubang di bawah sesuai untuk mengiringi skrin yang luas.

Apabila digunakan, skrin telefon bimbit ini agak selesa digunakan untuk pelbagai aktiviti, seperti menonton filem atau streaming dengan tempoh yang lama, bermain game, atau multitasking dalam beberapa aplikasi. Tahap sensitiviti skrin semasa bermain permainan dan menilik media sosial atau artikel melalui mudah alih juga sangat lancar. Ini kerana skrin Galaxy S22 Plus turut menyokong refresh rate 120 Hz.

Samsung Galaxy S22+ menawarkan prestasi yang mampu menjaminkan pengguna dengan kelebihan pada kameranya. Skrin Galaxy S22 + juga begitu baik untuk mata kerana ketajaman dan warna yang baik. Tanpa lapisan pelindung, Gorilla Glass Victus+ juga berhasil melindungi dari segala goresan tipis.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Sekarang Saya Masuk 38 Minggu” – Mira Filzah Tanya Kaum Ibu Minggu Berapa Lahir Anak Sulung

Pelakon, pengacara dan model jelita, Mira Filzah berkongsi foto kehamilan di Instagram mendapat perhatian ramai kaum ibu di media sosialnya baru-baru ini.

Menerusi hantaran yang dikongsikan Mira, selebriti ayu ini telah memuatnaik foto kehamilan sewaktu kandungannya berusia 36 minggu. Dalam pada itu, Mira juga mendedahkan bahawa dia kini telah memasuki minggu ke-38.

Bagi mengurangkan rasa gemuruh menanti hari kelahiran anak sulungnya, mira berinteraksi dengan orang ramai dengan bertanya kaum ibu minggu ke berapa mereka melahirkan anak pertama mereka.

“Foto diambil masa 36 minggu. Sekarang saya masuk 38 minggu. Alhamdulillah. Ibu-ibu bersalin anak pertama minggu ke berapa? #nervoussikit” tulisnya

Melihat hantaran selebriti jelita ini, ramai kaum ibu memberi respon terhadap soalan yang ditanya Mira kepada mereka dengan berkongsi minggu kelahiran anak pertama di ruangan komen posting tersebut.

“Kedua-dua 38 minggu dengan induced tak larat dah nak tahan sampai minggu ke-40.” – Nadia Annuar

“Minggu ke-37.. Semoga Allah permudahkan urusan bersalin anda Mira”

“MIinggu ke-38 ngam-ngam.. Hehe Insha Allah, semoga Allah permudahkan perjalanan anda” komen mereka

Apa pun semoga urusan bersalin Mira berjalan dengan lancar.


[REVIEW] Honor X8: Nipis, Ringan Dan Bergaya

HONOR X8 telah direka bentuk dengan badan ultra tipis dan ringan, dengan ketebalan 7.45mm dan berat hanya 177 gram. Ia mempunyai reka bentuk tepi yang rata dan dibulatkan pada bucu pada keempat-empat sisi. Bagi kami,  HONOR X8 muat dengan selesa di tapak tangan dan boleh meluncur ke dalam beg tangan dan poket kecil dengan mudah.

Sebagai pelengkap bagi sesebuah telefon pintar terbaharu, HONOR X8 juga dilengkapi dengan penderia cap jari yang dipasang di sisi, menawarkan pengalaman buka kunci yang mudah. Pengguna boleh membuka kunci HONOR X8 dalam masa kurang dari satu saat.

Tentang skrin pula, HONOR X8 dilengkapi dengan LCD ultra-nipis HONOR Full View 6.7-inci, menyokong resolusi Definisi Tinggi Penuh 2388×1080 piksel, 16.7 juta warna, meningkatkan kejelasan dan menawarkan pengalaman menonton yang benar-benar nyata, sesuai untuk menonton filem, melihat foto atau bermain game.

Untuk visual, HONOR X8 menampilkan refresh rate skrin sehingga 90Hz, membolehkan pengalaman scrolling dan bermian game yang lebih lancar serta memastikan pengguna dapat menikmati kualiti gambar yang unggul. Ia didatangkan dalam tiga warna, Midnight Black, Titanium Silver dan Ocean Blue.

HONOR X8 menampilkan Kamera Utama Ultra-jelas 64MP dengan apertur f/1.8 yang dilengkapi dengan intelligent multi-frame synthesis algorithm, pengguna juga boleh menangkap gambar yang lebih jelas pada jarak jauh, dan gambar yang sangat jelas dengan kejelasan pada waktu malam dan dalam cahaya malap.

Selain itu, terdapat Kamera Sudut Lebar 5MP dengan sudut pandangan 120 darjah dan apertur f/2.2, membolehkan pengguna merakam tangkapan yang lebih luas. Dan untuk melengkapkannya, terdapat juga kamera makro 2MP serta kamera bokeh 2MP dengan apertur f/2.4.

HONOR X8 juga dilengkapi dengan Kamera Depan 16MP dengan apertur f/2.45 dan resolusi imej 4608*3456 piksel.

Bercakap mengenai prestasi, sudah pastinya ramai yang menjangka sesuatu hebat dari HONOR.  HONOR X8 dikuasakan oleh Platform Mudah Alih Snapdragon 680 Qualcomm, pemproses termaju 6nm, yang telah direka untuk menyampaikan prestasi unggul sekaligus menjimatkan kuasa.

Ia direka untuk menawarkan keupayaan permainan dan penstriman yang dioptimumkan, pemproses memberikan peningkatan 25% dalam prestasi CPU dan peningkatan 10% dalam prestasi GPU berbanding generasi sebelumnya bagi memastikan pengguna dapat menikmati kelajuan yang lebih pantas dan lancar.

Menyampaikan pengurangan kuasa dan penggunaan sebanyak 12% berbanding generasi sebelumnya dan bateri 4,000 mAh yang besar, anda boleh mengharapkan sepenuhnya untuk menggunakan peranti dengan hayat bateri sepanjang hari. 22.5W Honor Wired SuperCharge juga boleh mengecas peranti dan hanya dalam sepuluh minit pengecasan, anda boleh menggunakan X8 sehingga tiga jam main balik video.

Oleh kerana harga agak rendah iaitu RM899 , telefon ini tidak memuatkan semua teknologi terkini, tetapi ia memadai untuk menawarkan pengalaman pengguna yang cukup lancar. Semasa menggunakannya, kami tidak mengalami masalah prestasi sebenar dan telefon responsif dan mudah digunakan.

Secara keseluruhan, ia adalah nilai yang bagus untuk mereka yang mencari telefon pintar dalam linkungan harga bajet.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Senang Je Semua Menangis”- Ebit Lew Luah Rasa Sebak Bertemu Sekumpulan Remaja Punk Di Jakarta

Pendakwah terkenal, Ebit Lew meluahkan rasa sebak sewaktu bertemu dengan sekumpulan remaja punk di Jakarta, Indonesia.

Menerusi hantaran di Instagram, Ebit Lew berkongsi bahawa di sebalik tatoo sekumpulan remaja punk itu terdapat kisah air mata yang dilalui oleh mereka.

“Menangis bersama anak Punk jalanan di Jakarta. Lembut hati dan sopan anak-anak muda ini. Tak tahu bila lihat anak ini di jalanan dan melalui hidup ujian mereka . Disebalik tatoo mereka ada kisah air mata.”-Kongsi Ebit Lew

Tambahnya lagi, dia turut memberitahu dirinya telah berbelanja majlis berbuka puasa dan membelikan baju raya serta solat dan tazkirah bersama mereka.

“Belanja anak Punk buka puasa kemudian shopping Baju Hari Raya. Kemudian ajak check in hotel semuanya. 9 bilik untuk mereka. Kami solat dan tazkirah bersama. Lembut sangat hati anak-anak ini.”-Ebit Lew

Pendakwah bebas ini turut menitipkan harapan agar sekumpulan remaja Punk itu dilimpahi rahmat dan sentiasa dijaga Allah.

“Sebak sedih masa solat. Senang je semua menangis. Dengan saya tak tahan menangis. Mereka semua nak solat dan hijrah. Saya aturkan supaya sebahagian mereka dapat keluar khuruj bersama jemaah Tabligh.

Berada di jalan Allah. Semoga anak muda yang baik ini semua dijaga Allah. Berjuta rahmat yang kau ber buat mereka berilah seidkit buat diriku.”-Ebit Lew

Ebit Lew turut menceritakan bahawa sekumpulan remaja Punk yang ditemuinya menitipkan ucapan terima kasih kepada pendakwah bebas ini kerana melayan dan berkongsi rezeki bersama mereka.


2 Jejaka Ini Rupanya Tulang Belakang Ruhainies Dalam Industri Seni

Siapa tidak mengenali pelakon kecil molek yang cantik dan berbakat besar, Ruhainies atau lebih mesra di sapa Anis ini boleh dikatakan setiap watak yang di bawa oleh aktres muda ini pasti mendapat pujian ramai.

Melihat perjalanan kerjaya seni pemilik nama sebenar Nur Ruhainies Farehah Zainul Ilyas ini, pasti ada yang tertanya-tanya siapakah penyokong setia selebriti jelita ini bukan?

Mengintip media sosial bintang drama popular Cukup Derita Itu dan Sayang Tak Dikenang ini, Ruhainies mendedahkan bahawa dua rakan baiknya yang dikenali sebagai Fyzal Babjan dan Zahar Bubu adalah tulang belakang dan penyokong setianya semenjak berkecimpung dalam industri seni.

“Terima kasih untuk hari ni sayang, @zaharzbubu @fyzalbabjan_

Saya sayang dua-dua, terima kasih kerana sentiasa ada untuk saya. Dia orang ni sentiasa ada untuk saya dari hari pertama Anis dalam industri seni.

Tulang belakang saya, penyokong saya dan dua-dua ni pernah jaga Anis. Terima kasih jaga Anis dengan baik sebelum ni Fyzal! Dan terima kasih Zahar sebab tak pernah penat melayan Anis.

Haha. 7 years and counting! Tunggu duit raya saya okay! Sayang dua-dua!” ucapnya

Melihat hantaran Ruhainies di Insta Stories tersebut, Fyzal dan Zahar masing-masing membalas dengan kapsyen ringkas di media sosial mereka.

Untuk rekod, Ruhainies meluangkan masa iftar bersama dua kawan baiknya itu di Hotel Ritz Carlton Kuala Lumpur semalam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Harith Iskander & Chef Wan Beri Komen ‘Pedas’ Isu Video Lagu Raya Aliff Syukri

Video lagu raya kontroversi usahawan kosmetik terkenal Dato’ Seri Aliff Syukri mendapat reaksi daripada pelbagai pihak termasuklah pelawak dan pengacara, Harith Iskander yang berpendapat Aliff memang patut disiasat kerana menghasilkan lagu Raya yang sangat teruk.

Menerusi hantaran di Instagram, Harith dilihat memuatnaik tangkap layar mengenai Aliff Syukri yang dipanggil oleh Suruhanjaya Komunikasi Multimedia Malaysia (SKMM) disebabkan terlalu banyak aduan mengenai video lagu raya itu.

“Jadi Aliff Syukri dan rakan-rakannya sedang disiasat oleh SKMM kerana klip Hari Raya yang provokatif. Saya rasa elemen yang ditampilkan adalah watak ‘lembut’ secara terang-terangan.

Secara peribadi, saya rasa mereka patut disiasat kerana menghasilkan lagu Hari Raya yang sangat teruk.”-Harith Iskander

Tambahnya lagi, Harith turut berpendapat bahawa Aliff Syukri tahu apa yang dilakukan dan apa yang berlaku hanyalah sekadar marketing semata-mata.

“Saya mempunyai perasaan licik Aliff tahu apa yang dilakukan dan hanya seorang marketing genius.”-Harith Iskander

Personaliti masakan terkenal, Datuk Chef Wan turut meninggalkan komen di hantaran Harith dan mendedahkan bahawa Aliff Syukri pernah memberitahunya walaupun ramai yang mengutuk setiap tindakannya, usahawan kosmetik ini tetap memperoleh wang yang banyak .

“Dia pernah beritahu saya..’CW kena buat semua ni viral..Letak Youtube. Ramai yang kutuk-kutuk pun tapi saya buat duit..’ U tengok cheques dari Youtube bayar saya ribu-ribu..CW banyak followers buat aja.

Saya jawab ‘Abang bukan jenis gila duit atau harta and acannot put myself at that level la. If i say something i mean it. Tak betul tak betul la. Pi mampus la orang tak suka my views or my princips. Nak cari duit kerana sumpah dimaki dik orang tak payah la Alff.”-Chef Wan

Dipetik dari laporan Utusan, Dato’ Seri Aliff Syukri telah hadir ke ibu pejabat Suruhanjaya Komunikasi dan Multimedia Malaysia untuk memberikan keterangan. SKMM juga telah membuka satu kertas siasatan untuk menyiasat perkara tersebut di bawah Seksyen 233 Akta Komunikasi dan Multimedia 1998.


“Ko Ni Level Sial Yang Lain Lip”- Damian Mikhail Komen Isu Video Lagu Raya ‘Memondan’

Komposer, penerbit lagu dan salah seorag ahli kumpulan V.E, Damian Mikhail tampil bersuara terhadap kontroversi yang melibatkan usahawan kosmetik yang dikenalli berikutan video lagu raya terbaharu yang dikatakan mencolok mata dan bertentangan dengan budaya tempatan.

Menerusi hantaran di Instagram, Damian menyatakan bahawa dia melihat usahawan kosmetik ini menghasilkan video sebegitu bukanlah untuk publisiti ataupun wang dan menganggap sekadar mahu ‘memondan’ dalam video tersebut.

“Aku nampak motif dia ni sebenarnya bukan untuk publisiti mahupun duit. Dua-dua dia dah ada dan boleh dapat dengan senang. Tujuan video ni dibuat satu je. Pasal nak MEMONDAN. Tu je. Coming out the closet gitu.”-Damian

Tambahnya lagi, dia turut berpendapat itu adalah urusan usahawan ini dengan Allah jika mahu ‘memondan’ dan menganggap tidak sesuai untuk mempromosikan video sebegitu pada bulan Ramadan.

“Ko nak MEMONDAN tu punya hal  dengan Allah. Tapi nak promote benda-benda macam tu masa Ramadhan? Ko ni level sial yang lain Lip.”-Tegas Damian

Di ruangan komen, rata-rata netizen dan rakan artis turut menyokong apa yang diperkatakan oleh Damian malah ada yang menganggap tindakan usahawan kosmetik itu telah memalukan agama.

“I even taknak buka link orang share or tengok pun. Orang share lagi banytak bikin viral, itu yang dia suka.”-Ila Damia

“Selepas tertengok video dia, saya rasa video DSV tu takde ape sangat kalau nak compare. Tapi saya memang sangat menyampah. Apa kejadahnya video gitu. Gotta take em down lah. Tak sesuai”

Baru-baru ini menerusi  Berita Harian, usahawan ini merayu kepada semua pihak agar tidak melibatkan keluarganya dalam isi video lagu raya nya yang telah mengundang kemarahan orang ramai. Dia juga memohon maaf kepada semua pihak yang tersinggung dengan tindakannya itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Bukan Nak Berlagak, Tapi…”- Tolak Peminat Ajak ‘Selfie’, Nabila Huda Nafi Bersikap Sombong

Pelakon dan pengacara terkenal, Nabila Huda tampil memberikan teguran terhadap peminat yang mahu bergambar dengannya seawal 6 pagi.

Menerusi Insta Stories, Nabila menjelaskan bahawa dirinya tidak bermaksud untuk bersikap berlagak, namun pihak terlibat seharusnya mempunyai common sense untuk mengajaknya untuk bergambar pada awal pagi.

“Bukan nak berlagak, tapi common sense sikit please. 6 a.m nak selfie too early for me. Saya baru sahaja bangun dengan muka tak mandi. Dengan berpeluh, muka comot. Kasi peluang please for my ‘me time’ nak enjoy my morning here.”-Jelas Nabila Huda

Tambahnya lagi, dia turut menitipkan pesanan kepada orang ramai untuk berasa bimbang kerana dirinya bukanlah seorang yang sombong. Malah mereka boleh datang untuk bergambar dan berborak selepas dirinya sudah cantik bersiap dan berada dalam keadaan yang sesuai.

“Jangan risau, saya bukan seorang yang sombong. Kejap lagi lepas saya dah bersiap, dah cantik dah mandi, nak selfie ke, nak borak ke, kalau keadaan bersesuaian, come and say hello to me.

Saya takkan pernah kata tidak. Tak pernah lagi la saya masuk carta seorang manusia yang berlagak  atau sombong selama saya hidup.”-Nabila Huda

Pelakon terkenal ini turut meminta pihak terlibat untuk memahami masa yang sesuai malah memohon maaf terhadap sesiapa yang terasa dengan hantaran nya di Insta Stories itu.

“Cuma kena faham time okay. You guys kerja pun 8 a.m to 5 p.m. Takkan saya kena kerja 24 jam. Minta maaf kalau buat sesiapa terasa. Hopefully you guys faham.”-Nabila Huda

Artis juga manusia biasa seperti kita semua. Beri masa dan ruang yang sesuai untuk ajak bergambar okay..


“Ini Yang Saya Rindu Sebenarnya”- Siti Nurhaliza Sebak Jadi ‘Orang Biasa’ Depan Kaabah

Umum sedia maklum penyanyi tersohor negara Dato Sri Siti Nurhaliza kini berada di tanah suci Mekah bagi menjalani ibadah umrah bersama kakak ipar dan pengurusnya.

Namun semasa melakukan siaran langsung di hadapan Kaabah bersama pengikut media sosialnya semalam, selebriti kesayangan ramai ini di lihat sebak dan menangis seketika.

Dalam sedang memanjatkan doa orang ramai di depan Kaabah, tiba-tiba hati wanita hebat ini tersentuh dan sebak. Siti akui beliau rindu dengan suarana di Mekah dapat menjadi orang biasa dan duduk bersama orang ramai tanpa sesiapa mengenali dirinya.

Malah beliau juga merasakan dirinya hanya insan yang kecil di tanah suci tersebut, selebriti ini juga mengatakan beliau gembira melihat orang ramai berebut berdoa di depan Kaabah.

“Seronoknya saya dapat kongsi dengan anda semua di mana view Kaabah, nampak suasana dekat Mekah ni. Ini yang saya rindu sebenarnya.

Saya jadi orang biasa. Saya dapat duduk macam ni. Saya dapat duduk dengan orang-orang biasa macam ni. Buatkan saya jadi manusia yang sekecil-kecilnya.

Saya suka duduk macam ni dengan ramai-ramai macam ni, orang tak kenal saya pun. Dan masing-masing semua tengah doa, doa yang terbaik. Semua berebut. Seronok. Ini yang saya rindu, yang sangat-sangat saya rindu.” Ujarnya sebak

A post shared by Siti Nurhaliza Tarudin (@ctdk)

Dalam pada itu, Siti juga mengucapkan rasa syukur kerana Allah memakbulkan permintaannya untuk jejakkan kaki di tanah suci. Beliau juga mendedahkan suaminya Datuk Khalid mengizinkan dia menunaikan ibadah umrah, kerana mengetahui beliau sangat rindukan Mekah dan Kaabah.

“Alhamdulillah Allah makbulkan walaupun suami saya tak ikut tapi dia mengizinkan saya untuk nazar tu, besar rahmatnya sebab dia tahu saya sangat-sangat rindukan mekah, kaabah. Sebab tu suami saya izinkan.” Ujarnya lagi

Semoga mendapat Siti Nurhaliza mendapat umrah yang mabrur di tanah suci, amin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.